qundao/data-zh-poetry huggingface dataset:
马上重经旧游六言
作者：贺铸
朝代：宋
体裁：六言诗

浅浅东流宛溪，当年罢酒分携。认得桥边杨柳，春风几度鸦啼。
高望道中
作者：贺铸
朝代：宋
体裁：五言律诗

积雨涨陂塘，田塍插晚秧。远山宜薄莫，高燕弄微凉。马革非吾愿，鱼餐餍此乡。归期知近在，犹待菊华黄。
高邮舟居对雪
作者：贺铸
朝代：宋

天涯晚岁客无欢，拥鼻微吟行路难。三楚浮程波淼淼，五陵归梦雪漫漫。兔园授简心犹壮，剡曲拏舟兴久阑。病骨支离仍禁酒，渔蓑重缉待春寒。
高邮舟居对雪
作者：贺铸
朝代：宋

天涯晚岁客无欢，拥鼻微吟行路难。三楚浮程波淼淼，五陵归梦雪漫漫。兔园授简心犹壮，剡曲拿舟兴久阑。病骨支离仍禁酒，渔蓑重缉待春寒。
魏城东
作者：贺铸
朝代：宋
体裁：七言绝句

短短宫墙见杏花，霏霏晚雨湿啼鸦。欲将今夜思归梦，凭仗春风吹到家。
鸳鸯梦·午醉厌厌醒自晚
作者：贺铸
朝代：宋
体裁：词

午醉厌厌醒自晚，鸳鸯春梦初惊。闲花深院听啼莺。斜阳如有意，偏傍小窗明。莫倚雕阑怀往事，吴山楚水纵横。多情人奈物无情。闲愁朝复暮，相应两潮生。
鸳鸯语/七娘子
作者：贺铸
朝代：宋
体裁：词

京江抵、海边吴楚。铁瓮城、形胜无今古。北固凌高，西津横渡。几人携手分襟处。凄凉渌水桥南路。奈玉壶、难叩鸳鸯语。行雨行云，非花非雾。为谁来为谁还去。
鸳鸯语/七娘子
作者：贺铸
朝代：宋

京江抵、海边吴楚。铁瓮城、形胜无今古。北固陵高，西津横渡。几人携手分襟处。凄凉渌水桥南路。奈玉壶、难叩鸳鸯语。行雨行云，非花非雾。为谁来为谁还去。
鸳鸯语·七娘子·京江抵、海边吴楚
作者：贺铸
朝代：宋
体裁：词

京江抵、海边吴楚。
铁瓮城、行胜无今古。
北固陵高，西津横渡。
几人携手分襟处。
凄凉渌水桥南路。
奈玉壶、难叩鸳鸯语。
行雨行云，非花非雾。
为谁来为谁还去。
鸳鸯语（同前）
作者：贺铸
朝代：宋

京江抵、海边吴楚。铁瓮城、形胜无今古。北固陵高，西津横渡。几人摧手分襟处。
凄凉渌水桥南路。奈玉壶、难叩鸳鸯语。行雨行云，非花非雾。为谁来为谁还去。
鹤冲天
作者：贺铸
朝代：宋

冬冬鼓动，花外沈残漏。华月万枝灯，还清昼。广陌衣香度，飞盖影、相先后。个处频回首。锦房西去，期约武陵溪口。当时早恨欢难偶。可堪流浪远，分携久。小畹兰英在，轻付与、何人手。不似长亭柳。舞风眠雨，伴我一春销瘦。
鹤冲天·冬冬鼓动
作者：贺铸
朝代：宋

冬冬鼓动，花外沈残漏。华月万枝灯，还清昼。广陌衣香度，飞盖影、相先后。个处频回首。锦坊西去，期约武陵溪口。当时早恨欢难偶。可堪流浪远，分携久。小畹兰英在，轻付与、何人手。不似长亭柳。舞风眠雨，伴我一春销瘦。
鹤冲天·冬冬鼓动
作者：贺铸
朝代：宋
体裁：词

冬冬鼓动，花外沈残漏。
华月万枝灯，还清昼。
广陌衣香度，飞盖影、相先后。
个处频回首。
锦房西去，期约武陵西口。
当时早恨欢难偶。
可堪流浪远，分携久。
小畹兰英在，轻付与、何人手。
不似长亭柳。
舞枫眠雨，伴我一春销瘦。
鹤冲天·鼕鼕鼓动
作者：贺铸
朝代：宋
体裁：词

鼕鼕鼓动，花外沈残漏。华月万枝灯，还清昼。广陌衣香度，飞盖影、相先后。个处频回首。锦房西去，期约武陵溪口。
当时早恨欢难偶。可堪流浪远，分携久。小畹兰英在，轻付与、何人手。不似长亭柳。舞风眠雨，伴我一春销瘦。
鹦鹉洲
作者：贺铸
朝代：宋

鹦鹉陇下鸟，能语奇羽毛。
罗罻巧相致，琱笼关鐍牢。
长怀故园树，烟雨落空巢。
万里迁泽国，舟舆□□劳。
正平託物赋，健笔不停操。
千载访陈躅，晴沙葭菼高。
珍禽不復见，慨想若人豪。
处士起河朔，英风拔时髦。
文章俪坟诰，俛就犹诗骚。
儿汝命杨孔，奴兵视刘曹。
姦雄可奈此，束之投楚郊。
忤俗竟非命，惜哉时不遭。
非无择木智，天下方滔滔。
遗干泯鱼腹，浮魂谁復招。
近结屈平好，佩兰杂申椒。
远惭子胥烈，怒气翻秋涛。
空余春草碧，恨血满江皋。
鹦鹉洲
作者：贺铸
朝代：宋

鹦鹉陇下鸟，能语奇羽毛。罗罻巧相致，雕笼关鐍牢。长怀故园树，烟雨落空巢。万里迁泽国，舟舆□□劳。正平托物赋，健笔不停操。千载访陈躅，晴沙葭菼高。珍禽不复见，慨想若人豪。处士起河朔，英风拔时髦。文章俪坟诰，俛就犹诗骚。儿汝命杨孔，奴兵视刘曹。奸雄可奈此，束之投楚郊。忤俗竟非命，惜哉时不遭。非无择木智，天下方滔滔。遗干泯鱼腹，浮魂谁复招。近结屈平好，佩兰杂申椒。远惭子胥烈，怒气翻秋涛。空馀春草碧，恨血满江皋。
鹧鸪天·半死桐
作者：贺铸
朝代：宋

重过阊门万事非。同来何事不同归。梧桐半死清霜后，头白鸳鸯失伴飞。原上草，露初晞。旧栖新垄两依依。空床卧听南窗雨，谁复挑灯夜补衣。
鹧鸪天·半死桐
作者：贺铸
朝代：宋
体裁：词

重过阊门万事非，同来何事不同归？梧桐半死清霜后，头白鸳鸯失伴飞。
原上草，露初晞，旧栖新垅两依依。空床卧听南窗雨，谁复挑灯夜补衣！
鹧鸪天·留落吴门□□□
作者：贺铸
朝代：宋
体裁：词

留落吴门□□□。□□□□□□□。扁舟更入毗陵道，却□□□□□□。□□念，付清觞。樵青与我和沧浪。浮云□是无根物，南北东西不碍狂。
鹧鸪天·轰醉王孙玳瑁筵
作者：贺铸
朝代：宋
体裁：词

轰醉王孙玳瑁筵。渴虹垂地吸长川。侧商调里清歌送，破尽穷愁直几钱。孤棹舣，小江边。爱而不见酒中仙。伤心两岸官杨柳，已带斜阳又带蝉。
鹧鸪天·避少年
作者：贺铸
朝代：宋
体裁：词

谁爱松陵水似天。画船听雨奈无眠。清风明月休论价，卖与愁人直几钱。挥醉笔，扫吟笺。一时朋辈饮中仙。白头□□江湖上，袖手低回避少年。
鹧鸪天·重过阊门万事非
作者：贺铸
朝代：宋
体裁：词

重过阊门万事非。同来何事不同归。梧桐半死清霜后，头白鸳鸯失伴飞。原上草，露初晞。旧栖新垅两依依。空床卧听南窗雨，谁复挑灯夜补衣。
黄埭魏氏见江亭
作者：贺铸
朝代：宋
体裁：七言绝句

浮生欲寄酒杯间，马上谁容一日闲。不是登高粗能赋，老夫真负尔江山。
黄山席上别当涂僚友
作者：贺铸
朝代：宋

自昔有宇宙，便应有此山。如我与君者，几辈来跻攀。声迹两磨灭，寥寥千古间。短生一浮沤，妄比金石顽。五福人所愿，九龄神所悭。著身名利场，宠辱如循环。不见倦飞鸟，翻然亦知还。酒阑解袂去，老矣遂投闲。
黄山席上别当涂僚友·其一
作者：贺铸
朝代：宋
体裁：古风

自昔有宇宙，便应有此山。如我与君者，几辈来跻攀。声迹两磨灭，寥寥千古间。短生一浮沤，妄比金石顽。
黄山席上别当涂僚友·其二
作者：贺铸
朝代：宋

五福人所愿，九龄神所悭。
着身名利场，宠辱如循环。
不见倦飞鸟，翻然亦知还。
酒阑解袂去，老矣遂投闲。
黄山席上别当涂僚友·其二
作者：贺铸
朝代：宋

五福人所愿，九龄神所悭。著身名利场，宠辱如循环。不见倦飞鸟，翻然亦知还。酒阑解袂去，老矣遂投闲。
黄楼歌
作者：贺铸
朝代：宋

君不见熙宁丁巳秋，灵平未塞河横流。
澶漫势欲浮东州，斯人坐有为鱼忧。
当时贤守维苏侯，厌术不取三犀牛。
跨城岧峣起黄楼，五行相推土胜水，鼍作鼋惊走鞭棰。
三丈浑流变清泚，南来船车鹢衔尾。
使君登览兴如何，舞剑吟笺宾从多。
水平照影见雁下，山空答响闻渔歌。
楼下汀洲长芳草，一麾南出彭门道。
昨日春游咏白苹，后夜秋风悲鵩鸟。
黄冈汝海心悠哉，青衫白髮多尘埃。
采菱伎女今何在，骑竹儿童望不来。
望不来，碧云明月长裴徊。
黄楼歌
作者：贺铸
朝代：宋

君不见熙宁丁巳秋，灵平未塞河横流。澶漫势欲浮东州，斯人坐有为鱼忧。当时贤守维苏侯，厌术不取三犀牛。跨城岧峣起黄楼，五行相推土胜水，鼍作鼋惊走鞭箠。三丈浑流变清泚，南来船车鹢衔尾。使君登览兴如何，舞剑吟笺宾从多。水平照影见雁下，山空答响闻渔歌。楼下汀洲长芳草，一麾南出彭门道。昨日春游咏白蘋，后夜秋风悲鵩鸟。黄冈汝海心悠哉，青衫白发多尘埃。采菱伎女今何在，骑竹儿童望不来。望不来，碧云明月长裴徊。
黄楼歌
作者：贺铸
朝代：宋

君不见熙宁丁巳秋，灵平未塞河横流。澶漫势欲浮东州，斯人坐有为鱼忧。当时贤守维苏侯，厌术不取三犀牛。跨城迢嶢起黄楼，五行相推土胜水，鼍作鼋惊走鞭箠。三丈浑流变清泚，南来船车鷁衔尾。使君登览兴如何，舞剑吟笺宾从多。水平照影见雁下，山空答响闻渔歌。楼下汀洲长芳草，一麾南出彭门道。昨日春游咏白苹，後夜秋风悲鹏鸟。黄冈汝海心悠哉，青衫白发多尘埃。采菱伎女今何在，骑竹儿童望不来。望不来，碧云明月长裴徊。
黄鹤楼
作者：贺铸
朝代：宋
体裁：古风

登真者谁子，昔有费公祎。白日玉书下，青天驾鹤飞。此地少留憩，神标怅依依。振裾谢尘浊，与尔方远违。层楼宠陈迹，江山长四围。登临美商素，雨气薄西晖。水落州觜嫩，风豪帆背肥。飘然起遐想，琳馆閟岩扉。明月识悠阔，白云疑是非。金桃未遽熟，薤露虞先晞。高树两华表，长招羽驾归。灵瓢五色剂，定与遗民挥。自顾乏仙质，延生犹可希。刀圭傥不吝，如饱首阳饥。
黄鹤楼
作者：贺铸
朝代：宋

登真者谁子，昔有费公禕。白日玉书下，青天驾鹤飞。此地少留憩，神标怅依依。振裾谢尘浊，与尔方远违。层楼宠陈迹，江山长四围。登临美商素，雨气薄西晖。水落州觜嫩，风豪帆背肥。飘然起遐想，琳馆閟岩扉。明月识悠阔，白云疑是非。金桃未遽熟，薤露虞先曦。高树两华表，长招羽驾归。灵瓢五色剂，定与遗民挥。自顾乏仙质，延生犹可希。刀圭傥不吝，如饱首阳饥。
龟山晚泊
作者：贺铸
朝代：宋
体裁：五言律诗

春候半寒温，维舟淮上村。长林补山豁，青草际潮痕。久厌浮家役，重招去国魂。禅房欲舒写，烟雨促黄昏。
上天竺寺石岩花
作者：赵抃
朝代：宋

对植齐开古梵宫，欲求精笔画难工。直将春占三旬盛，谁谓花无十日红。未羡山桃资客笑，且陪庭柏作家风。遍寻他处都无此，宝殿前头只两丛。
上天竺寺石岩花
作者：赵抃
朝代：宋

对植齐开古梵宫，欲求精笔画难工。
直将春占三旬盛，谁谓花无十日红。
未羡山桃资客笑，且陪庭栢作家风。
遍寻他处都无此，宝殿前头只两丛。
上赵少师
作者：赵抃
朝代：宋

义高德厚贤在躬，进荣退美光初终。
越有神明相元功，疾忧之外康宁中。
乃眷乃顾爰徂东，徒御虽寡人望雄。
其高可仰厚可宗，兹行允美江淮风。
父老相呼告儿童，三朝无事繄厥忠。
公谋公惠世所蒙，肆安于贾田安农。
温衣蔽体食饱胸，小攘大窃消姦凶。
州牢县狱囚多空，欢心和气成年丰。
汝曹虽騃念所从，汝心汝貌加爱恭。
薪蒸勿采米忽春，亟歌屡舞驰省公。
有人昔与公车逢，汝阴颍尾洛阳嵩。
山有迹兮水有踪，水之鹤兮山之松。
一朝赐号逍遥翁，马资仆费官与供。
汝曹努力吾老癃，公若再来勤筑宫。
下牢津
作者：赵抃
朝代：宋
体裁：七言律诗

拖舟百丈苦攀跻，一过牢津恍似迷。花放乱红迎彩旆，谷传深响答鸣鼙。避人幽鸟凌云噪，抱子惊猿走险啼。春岫重重春水绿，却疑身在武陵溪。
不与祠岳再呈通判沈侯
作者：赵抃
朝代：宋
体裁：七言绝句

蔡侯不是不寻仙，俗骨由来欠玉鞭。待得麻姑重前约，只应瀛海已桑田。
与男㞦游天台石桥览先祖诗因成
作者：赵抃
朝代：宋

石桥吾祖昔留诗，句有天寒树着衣。
山下老僧能叹咏，诸孙三岁与光辉。
与男㞦游天台石桥览先祖诗因成
作者：赵抃
朝代：宋

石桥吾祖昔留诗，句有天寒树著衣。山下老僧能叹咏，诸孙三岁与光辉。
乌龙山
作者：赵抃
朝代：宋

泉石淙淙泻百寻，羣峯环翠起春林。
危巅召雨云先作，不失苍生望岁心。
乌龙山
作者：赵抃
朝代：宋

泉石淙淙泻百寻，群峰环翠起春林。危巅召雨云先作，不失苍生望岁心。
乙巳岁渡关
作者：赵抃
朝代：宋

谁云蜀道上天难，险栈排云彻万山。我愧于时无所补，十年三出剑门关。
乙巳岁渡关
作者：赵抃
朝代：宋

谁云蜀道上天难，险栈排云彻万山。
我愧于时无所补，十年三出劔门关。
九峰岩
作者：赵抃
朝代：宋

龙丘石室人难继，安正书堂世莫登。
但见烟萝最高处，九峯排列一层层。
九峰岩
作者：赵抃
朝代：宋

龙丘石室人难继，安正书堂世莫登。但见烟萝最高处，九峰排列一层层。
九日湖上登高寄前人二首
作者：赵抃
朝代：宋

九日湖楼把酒卮，拒霜黄菊斗芳菲。五逢吴越重阳节，白首柯山未许归。舣棹湖亭又访山，寺楼登赏十三间。更寻半隐先生迹，一拥朱轮未得还。
九日湖上登高寄前人二首·其一
作者：赵抃
朝代：宋

九日湖楼把酒卮，拒霜黄菊斗芳菲。五逢吴越重阳节，白首柯山未许归。
九日湖上登高寄前人二首·其一
作者：赵抃
朝代：宋

九日湖楼把酒巵，拒霜黄菊斗芳菲。
五逢吴越重阳节，白首柯山未许归。
九日湖上登高寄前人二首·其二
作者：赵抃
朝代：宋
体裁：七言绝句

舣棹湖亭又访山，寺楼登赏十三间。更寻半隐先生迹，一拥朱轮未得还。
书圆通院水阁
作者：赵抃
朝代：宋
体裁：七言绝句

风送荷花香满栏，上人宴坐水云间。时中静极光通达，岂特浮生半日閒。
书琴坛
作者：赵抃
朝代：宋
体裁：五言绝句

制动必原静，治人先正心。风乎昼坛上，退食鸣瑶琴。
书道士张昌应庵壁
作者：赵抃
朝代：宋

绝离声尘二十春，飘然风骨鹤兼云。
庵中澹泊无余物，一颗仙丹酒百分。
书道士张昌应庵壁
作者：赵抃
朝代：宋

绝离声尘二十春，飘然风骨鹤兼云。庵中澹泊无馀物，一颗仙丹酒百分。
书道士虞安仁房壁
作者：赵抃
朝代：宋
体裁：七言绝句

日月精华有术餐，不烦辛苦礼星坛。葛仙公井甘泉近，应炼长生九转丹。
书院
作者：赵抃
朝代：宋
体裁：五言绝句

雨久藏书蠹，风高老屋斜。邻居尽金碧，一一梵王家。
仙水洞
作者：赵抃
朝代：宋
体裁：七言绝句

路入云端步步轻，洞中滑溜一泓清。不逢真侣仙踪在，犹喜磨崖纪姓名。
代寄刘信臣
作者：赵抃
朝代：宋
体裁：七言绝句

无憀情绪满眉头，去后方知有别愁。翠幰雕鞍杳何所，相望重上夕阳楼。
会新都孙直言于成都
作者：赵抃
朝代：宋
体裁：七言律诗

同志同年分若亲，幸从天与岂关人。交情旧别江乡晚，客宦今逢蜀国春。酌酒强论贤否事，畏涂休说利名身。邻封却喜无多远，来往诗筒莫厌频。
会燕溪亭示同席
作者：赵抃
朝代：宋
体裁：七言律诗

新构园亭好客过，尘缘都不问如何。爱吟潇洒封侯句，耻咏沧浪濯足歌。莫笑杯盘常藉草，且观舟楫半随波。子知此乐无涯否，尽是天恩与幸多。
会稽智印大师可升复为僧正因寄
作者：赵抃
朝代：宋

突兀浮图烈燄焚，入云千尺一朝新。闻师领众非辜罢，今复如初慰越人。
会稽智印大师可升復为僧正因寄
作者：赵抃
朝代：宋

突兀浮图烈燄焚，入云千尺一朝新。
闻师领众非辜罢，今復如初慰越人。
何推官见招游岳麓以郡中事冗弗克偕行口占二绝以谢
作者：赵抃
朝代：宋

送客江亭一望间，隔江奇胜有千山。江头未必无舟子，自是名缰不暂閒。麓苑崟岑对橘洲，山如屏嶂水清流。谁能向此孤寻胜，案牒装怀不自由。
何推官见招游岳麓以郡中事冗弗克偕行口占二绝以谢·其一
作者：赵抃
朝代：宋
体裁：七言绝句

送客江亭一望间，隔江奇胜有千山。江头未必无舟子，自是名缰不暂閒。
何推官见招游岳麓以郡中事冗弗克偕行口占二绝以谢·其二
作者：赵抃
朝代：宋
体裁：七言绝句

麓苑崟岑对橘洲，山如屏嶂水清流。谁能向此孤寻胜，案牒装怀不自由。
侄壻郑庭晦与予同游鴈荡令欲先归赠别
作者：赵抃
朝代：宋

君念亲闱肯暂留，吾居子舍尚优游。
逢人为道归迟意，正似江湖不繫舟。
侄婿郑庭晦与予同游雁荡令欲先归赠别
作者：赵抃
朝代：宋

君念亲闱肯暂留，吾居子舍尚优游。逢人为道归迟意，正似江湖不系舟。
信笔示诸弟侄子孙
作者：赵抃
朝代：宋
体裁：七言律诗

进欲安舒退欲恬，要将高行与文兼。吾门自昔传清白，圣世于今重孝廉。孔氏性情归利正，仲舒仁义事摩渐。人生试看无闻者，徒尔区区岁月添。
元日偶成
作者：赵抃
朝代：宋

人生七十古云稀，加我新年复过期。住在三衢山好处，望中还赋式微诗。
元日偶成
作者：赵抃
朝代：宋

人生七十古云稀，加我新年復过期。
住在三衢山好处，望中还赋式微诗。
先与祠岳续以权市征弗克往呈通判沈侯
作者：赵抃
朝代：宋
体裁：五言律诗

装怀成倥偬，从事愧风流。且榷征门利，甘同倚市羞。摇心随使旆，极目望仙舟。青玉灵坛远，终朝接上游。
入蜀先寄青城张遨先生
作者：赵抃
朝代：宋
体裁：七言律诗

踰年青社得徘徊，一日皇华下诏催。蜀道五千驰驿去，秦关百二拂云开。不同参政初时入，也似尚书两度来。到日先生应笑我，白头犹自走尘埃。
入蜀江上对月
作者：赵抃
朝代：宋

照不私毫发，波光上下浮。明馀到琴淡，清极入诗幽。忽认江湖昼，浑疑天地秋。閒云勿轻蔽，有客坐孤舟。
入蜀江上对月
作者：赵抃
朝代：宋

照不私毫髮，波光上下浮。
明余到琴淡，清极入诗幽。
忽认江湖昼，浑疑天地秋。
閒云勿轻蔽，有客坐孤舟。
入蜀舟中逢春
作者：赵抃
朝代：宋

春到依羁旅，怀开似发缄。野禽鸣胜管，春草绿于衫。水暖风微碎，山明日半衔。巴西寒极地，冰雪尚千岩。
入蜀舟中逢春
作者：赵抃
朝代：宋

春到依覉旅，怀开似发缄。
野禽鸣胜管，春草绿于衫。
水暖风微碎，山明日半衔。
巴西寒极地，冰雪尚千岩。
入赣闻晓角有作
作者：赵抃
朝代：宋

江南历尽佳山水，独赣潺潺三百里。移舟夜泊惶恐滩，画角乌乌晓风起。栖鸥宿鹭四散飞，梦魂惊入渔樵耳。三通迤逦东方明，又是篙工造行矣。横波利石千万层，板绳缚累如山登。夷途终致险且升，自顾忠信平生凭。
入赣闻晓角有作
作者：赵抃
朝代：宋

江南历尽佳山水，独赣潺潺三百里。
移舟夜泊惶恐滩，画角乌乌晓风起。
栖鸥宿鹭四散飞，梦魂惊入渔樵耳。
三通迤逦东方明，又是篙工造行矣。
横波利石千万层，板绳缚纍如山登。
夷途终致险且升，自顾忠信平生凭。
六弟司户生日
作者：赵抃
朝代：宋
体裁：七言绝句

我竹林翁所得奇，心传佛要面仙姿。年年六月十二日，观取高斋祝寿诗。
六弟司户生日
作者：赵抃
朝代：宋

祖教双修日用间，芳醪不饮自朱颜。
欲知难老真消息，曾饵融峯九转丹。
六弟司户生日
作者：赵抃
朝代：宋

祖教双修日用间，芳醪不饮自朱颜。欲知难老真消息，曾饵融峰九转丹。
内照庵
作者：赵抃
朝代：宋
体裁：七言绝句

山老榜庵名内照，掩扉默坐徒观妙。欲知毕竟事何如，无量寿光悬两曜。
再得成都过华阴
作者：赵抃
朝代：宋
体裁：七言绝句

孤臣何以报君恩，愿泽坤维轸虑分。却笑乖崖懒重去，有诗羞见华山云。
再有蜀命别王居卿
作者：赵抃
朝代：宋
体裁：七言律诗

穆陵关望剑门关，岱岳山连蜀道山。自顾松筠根节老，谁怜霜雪鬓毛斑。离家讵谓虞私计，过阙尤欣觐帝颜。叱驭重行君莫讶，古人辞易不辞难。
再用前韵
作者：赵抃
朝代：宋

共泛湖光范蠡船，持杯欢客倒金莲。此时朋契偕行乐，何日郡恩许引年。照水暗知华发改，倚楼高与紫云连。安车盛暑盘桓好，况是人间一散仙。
再用前韵
作者：赵抃
朝代：宋

共泛湖光范蠡船，持杯欢客倒金莲。
此时朋契偕行乐，何日郡恩许引年。
照水暗知华髮改，倚楼高与紫云连。
安车盛暑盘桓好，况是人间一散仙。
再用韵
作者：赵抃
朝代：宋

一别三秋一日如，望中红叶已萧疏。曾闻眷注行优召，自顾衰迟未退居。在昔游从今道旧，平生事契敢忘初。古人最重交情久，堪笑当年汉耳馀。
再用韵
作者：赵抃
朝代：宋

一别三秋一日如，望中红叶已萧踈。
曾闻眷注行优召，自顾衰迟未退居。
在昔游从今道旧，平生事契敢忘初。
古人最重交情久，堪笑当年汉耳余。
再登亭偶作
作者：赵抃
朝代：宋
体裁：七言律诗

气象三齐古得名，时登表海最高亭。河源一水下青嶂，人物两城如画屏。邑报有秋期俗阜，守惭无术济民灵。从来狱市并容地，且向樽前任醉醒。
再经江原县有作
作者：赵抃
朝代：宋
体裁：七言律诗

徙命乘轺入锦川，岷沱寒霁好人烟。弹琴旧治俄三政，持斧重来未十年。欲去民忧同乐只，敢孤朝寄独恬然。邑城东望踟蹰久，魏阙天遥里数千。
出雁荡回望常云峰
作者：赵抃
朝代：宋

游遍名山未肯休，征车已发尚回眸。高峰亦似多情思，百里依然一探头。
出鴈荡回望常云峰
作者：赵抃
朝代：宋

游遍名山未肯休，征车已发尚回眸。
高峯亦似多情思，百里依然一探头。
初入天台示男㞦
作者：赵抃
朝代：宋

景入天台日日新，安车千里去寻真。路逢白发老翁问，父子同游有几人。
初入天台示男㞦
作者：赵抃
朝代：宋

景入天台日日新，安车千里去寻真。
路逢白髮老翁问，父子同游有几人。
初入峡
作者：赵抃
朝代：宋

浃江初过三游洞，天气新调二月风。
樵户人家随处见，仙源云路有时通。
峯峦压岸东西碧，桃李临波上下红。
险碛恶滩知几许，晚停征棹问渔翁。
初入峡
作者：赵抃
朝代：宋

浃江初过三游洞，天气新调二月风。樵户人家随处见，仙源云路有时通。峰峦压岸东西碧，桃李临波上下红。险碛恶滩知几许，晚停征棹问渔翁。
初入荆江
作者：赵抃
朝代：宋

迢递辞宸阙，迁延换岁华。舟才入荆渚，人觉在天涯。浪激多推岸，流濡足沸沙。势盘帆小便，涨浅路频差。横艇叉鱼浦，摇旗卖酒家。山微思念越，江窄止通巴。烟色汀芜淡，风光野烧斜。蛮歌朝竞唱，祠鼓暮连挝。渡口初逢柳，林边未见花。前程春始盛，一一待诗誇。
初入荆江
作者：赵抃
朝代：宋

迢递辞宸阙，迁延换岁华。
舟纔入荆渚，人觉在天涯。
浪激多推岸，流濡足沸沙。
势盘帆小便，涨浅路频差。
横艇叉鱼浦，摇旗卖酒家。
山微思念越，江窄止通巴。
烟色汀芜淡，风光野烧斜。
蛮歌朝竞唱，祠鼓暮连挝。
渡口初逢柳，林边未见花。
前程春始盛，一一待诗夸。
初到睦州寄毗陵范御史
作者：赵抃
朝代：宋
体裁：七言律诗

前日鹓鸿接羽仪，平生风谊见施为。苏台薄暮分襟后，严濑逢佳伫立时。归棹岂能忘旧里，去筒犹未寄新诗。寒泉绕石山环坐，一弄南风慰所思。
初赴杭州游风水洞
作者：赵抃
朝代：宋
体裁：七言绝句

风穴有声连水洞，听风观水暂閒身。杭州未入从容甚，且与南山作主人。
别后寄表弟李定
作者：赵抃
朝代：宋
体裁：五言律诗

之官虽异数，行棹欲同仙。忽觉清风远，因惊俗累牵。子留书得后，我愧约乖前。境上依依过，江南水拍天。
别杭州
作者：赵抃
朝代：宋

政成五月愧前贤，又向东风解画船。
却羡乐天诗裏道，皇恩曾许住三年。
别杭州
作者：赵抃
朝代：宋

政成五月愧前贤，又向东风解画船。却羡乐天诗里道，皇恩曾许住三年。
劝学示江原诸生
作者：赵抃
朝代：宋
体裁：七言律诗

古人名教自诗书，浅俗颓风好力扶。口诵圣贤皆进士，身为仁义妈真儒。任从客笑原思病，莫管时讥孟子迂。通要设施穷要乐，不须随世问荣枯。
劝成都府学诸生
作者：赵抃
朝代：宋
体裁：七言律诗

学初心勿动华纷，须念文翁昔日勤。事业直教名不朽，声猷堪畏世无闻。平居乡党终传道，得位朝廷必致君。为语诸生期远到，天衢亨处有青云。
勉郡学诸生
作者：赵抃
朝代：宋
体裁：七言律诗

桐江为守愧颛蒙，来喜衣冠好士风。劝学重思唐吏部，教人多谢汉文翁。济时事业期深得，落笔词章贵不空。道有未充须自立，莫将荣悴汩于中。
十八男㞦太仆寺丞生日
作者：赵抃
朝代：宋

宠数亲承咫尺颜，清修虔命似居山。欲知不老个中事，应向如今悟八还。
十八男㞦太仆寺丞生日
作者：赵抃
朝代：宋

宠数亲承咫尺颜，清修虔命似居山。
欲知不老箇中事，应向如今悟八还。
十八男屼温㞦迎于雁荡温守石牧之以诗见寄次韵
作者：赵抃
朝代：宋

自谙趋拜力惟艰，柯岭归休远帝寰。抱瓮不能师老圃，驱车犹足访名山。鱼书入手慇勤后，雁字排空杳霭间。多荷主人期我意，谢公遗迹愿跻攀。
十八男屼温㞦迎于鴈荡温守石牧之以诗见寄次韵
作者：赵抃
朝代：宋

自谙趋拜力惟艰，柯岭归休远帝寰。
抱瓮不能师老圃，驱车犹足访名山。
鱼书入手慇懃后，鴈字排空杳霭间。
多荷主人期我意，谢公遗迹愿跻攀。
升中古柏
作者：赵抃
朝代：宋
体裁：五言绝句

雪挫更霜摧，寒心未易回。庭前皆古意，何必问西来。
南康公馀有作
作者：赵抃
朝代：宋
体裁：七言律诗

道未中充气未闳，圣神遭遇本寒生。廷中入愧言无补，岭下来欣治有名。世路计身焉用巧，古人逢物要推诚。从容章贡台前望，赣水秋天一样清。
南明示众
作者：赵抃
朝代：宋
体裁：七言绝句

寂寂松门竟日閒，更无金锁与玄关。时人欲识南明路，过得溪来便上山。
又和三兄见寄
作者：赵抃
朝代：宋

郑重流芳信，慇勤慰远官。已欣怀袖满，仍觉齿牙寒。置速传辞易，人遐结会难。侧身东望久，离绪转盘桓。
又和三兄见寄
作者：赵抃
朝代：宋

郑重流芳信，慇懃慰远官。
已欣怀袖满，仍觉齿牙寒。
置速传辞易，人遐结会难。
侧身东望久，离绪转盘桓。
又白云庵偶题
作者：赵抃
朝代：宋

红尘无迹到山家，留待诗人大笔夸。
坐石与僧谈翠竹，开樽邀客醉榴花。
鸥随钓叟孤舟远，牛载村童一笠斜。
占尽神仙潇洒地，清风明月有谁遮。
又白云庵偶题
作者：赵抃
朝代：宋

红尘无迹到山家，留待诗人大笔誇。坐石与僧谈翠竹，开樽邀客醉榴花。鸥随钓叟孤舟远，牛载村童一笠斜。占尽神仙潇洒地，清风明月有谁遮。
又题祠馆
作者：赵抃
朝代：宋
体裁：七言绝句

德泽涵濡得二难，百年祠馆见遗安。苍苍一片坟台石，留在行人下马看。
双竹
作者：赵抃
朝代：宋

余家有故园，园中可图录。天然一派根，一根生两竹。一长复一短，比之如手足。长者似乃兄，短者弟相逐。我见人弟兄，少有相和睦。竹分长幼情，人岂无尊宿。将竹比人心，人殆类禽畜。常记五六岁，不见还呼哭。及至长大时，妻孥相亲族。咫尺不相见，相疏何太速。不顾父母生，同胞又同腹。旦夕慕歌欢，几能思骨肉。枉具人须眉，而食天五谷。静思若斯人，争及园中竹。
双竹
作者：赵抃
朝代：宋

余家有故园，园中可图录。
天然一派根，一根生两竹。
一长復一短，比之如手足。
长者似乃兄，短者弟相逐。
我见人弟兄，少有相和睦。
竹分长幼情，人岂无尊宿。
将竹比人心，人殆类禽畜。
常记五六岁，不见还呼哭。
及至长大时，妻孥相亲族。
咫尺不相见，相踈何太速。
不顾父母生，同胞又同腹。
旦夕慕歌欢，几能思骨肉。
枉具人鬚眉，而食天五谷。
静思若斯人，争及园中竹。
双阙山
作者：赵抃
朝代：宋

峯峦如蜀剑关分，万仞千门不可亲。
惟有诸仙功行满，云屏从此去朝真。
双阙山
作者：赵抃
朝代：宋

峰峦如蜀剑关分，万仞千门不可亲。惟有诸仙功行满，云屏从此去朝真。
句
作者：赵抃
朝代：宋

马寻旧路知归去，龟放长淮不再来。乍辞龙尾道，来刺虎头城。灵山一片云边雨，每为熙朝作岁丰。
句·其一
作者：赵抃
朝代：宋

马寻旧路知归去，龟放长淮不再来。
句·其三
作者：赵抃
朝代：宋

灵山一片云边雨，每为熙朝作岁丰。
句·其二
作者：赵抃
朝代：宋

乍辞龙尾道，来刺虎头城。
同万州相里殿丞游溪西山寺
作者：赵抃
朝代：宋

使君呼客入山行，晓径前驱照彩旌。
蛮女背樵岩侧避，野僧携刺马头迎。
千层云水迷三峡，一鬨人烟认百城。
楼阁凭余清我听，竹风萧瑟涧泉鸣。
同万州相里殿丞游溪西山寺
作者：赵抃
朝代：宋

使君呼客入山行，晓径前驱照彩旌。蛮女背樵岩侧避，野僧携刺马头迎。千层云水迷三峡，一鬨人烟认百城。楼阁凭馀清我听，竹风萧瑟涧泉鸣。
同信守赵诚司封会灵山亭
作者：赵抃
朝代：宋

寺亭高绝面灵山，迤逦羣峯不可攀。
登赏谁知贤者乐，狱扉空冷讼筩閒。
同信守赵诚司封会灵山亭
作者：赵抃
朝代：宋

寺亭高绝面灵山，迤逦群峰不可攀。登赏谁知贤者乐，狱扉空冷讼筒閒。
同周敦颐国博游马祖山
作者：赵抃
朝代：宋

晓出东江向近郊，舍车乘棹复登高。虎头城里人烟阔，马祖岩前气象豪。下指正声调玉轸，放怀雄辩起云涛。联镳归去尤清乐，数里松风耸骨毛。
同周敦颐国博游马祖山
作者：赵抃
朝代：宋

晓出东江向近郊，舍车乘棹復登高。
虎头城裏人烟阔，马祖岩前气象豪。
下指正声调玉轸，放怀雄辩起云涛。
联镳归去尤清乐，数里松风耸骨毛。
同天节
作者：赵抃
朝代：宋

土宇欢呼日，天家庆诞辰。虹光流渚异，电彩绕枢频。物与薰风浃，祥并协气臻。庭除交玉帛，宴衎列簪绅。丹穴来仪凤，华封祝圣人。小臣叨下列，鼓舞颂尧仁。
同天节
作者：赵抃
朝代：宋

土宇欢呼日，天家庆诞辰。
虹光流渚异，电彩遶枢频。
物与熏风浃，祥并协气臻。
庭除交玉帛，宴衎列簪绅。
丹穴来仪凤，华封祝圣人。
小臣叨下列，鼓舞颂尧仁。
同毛维瞻度支游烟霞洞
作者：赵抃
朝代：宋

洞有烟霞寺挂牌，武林奇处称吟怀。出城旌骑非虚往，同里交朋喜得偕。鹢首西征随浪远，雁行南过入云排。恩隆魏阙朝天日，寒晚鸣珂上禁街。
同毛维瞻度支游烟霞洞
作者：赵抃
朝代：宋

洞有烟霞寺挂牌，武林奇处称吟怀。
出城旌骑非虚往，同里交朋喜得偕。
鹢首西征随浪远，鴈行南过入云排。
恩隆魏阙朝天日，寒晚鸣珂上禁街。
向晚
作者：赵抃
朝代：宋

向晚立汀沙，人閒目更赊。林疏僧屋露，风转客帆斜。幽白孤飞鸟，横红数抹霞。渔翁偶相问，怜我宦天涯。
向晚
作者：赵抃
朝代：宋

向晚立汀沙，人閒目更赊。
林踈僧屋露，风转客帆斜。
幽白孤飞鸟，横红数抹霞。
渔翁偶相问，怜我宦天涯。
和三兄得书喜授掌庾
作者：赵抃
朝代：宋
体裁：七言律诗

区区宦况远南州，长得归鸿与寄愁。已胜折腰嗟五斗，岂辞衔尾运千舟。冰含白玉期无累，路迫青云愧可求。家有旧埙流韵远，勉将文藻赞宸猷。
和三兄见寄
作者：赵抃
朝代：宋
体裁：五言律诗

棣萼遥南国，苏萱种北堂。雪音何处断，风翼自回翔。送目吴天阔，传辞楚水长。通宵识归路，惟梦到吾乡。
和二苏题白鹤观二首
作者：赵抃
朝代：宋

黄衣道士骨朽矣，白鹤仙翁诗宛然。君傥不能来一顾，壁间磨灭有谁传。不逢棋酒与莺花，古观高吟字字嘉。好事独来终日赏，诸翁争去著诗誇。
和二苏题白鹤观二首·其一
作者：赵抃
朝代：宋
体裁：七言绝句

黄衣道士骨朽矣，白鹤仙翁诗宛然。君傥不能来一顾，壁间磨灭有谁传。
和二苏题白鹤观二首·其二
作者：赵抃
朝代：宋

不逢棋酒与莺花，古观高吟字字嘉。好事独来终日赏，诸翁争去著诗誇。
和二苏题白鹤观二首·其二
作者：赵抃
朝代：宋

不逢碁酒与莺花，古观高吟字字嘉。
好事独来终日赏，诸翁争云着诗夸。
和交代韩公绛端明别后见寄
作者：赵抃
朝代：宋
体裁：七言律诗

关山晴晓过绵州，两蜀人思惠爱稠。去路旌麾朝日下，驾空桥栈接云头。初观妙句离怀释，似酌清泉渴恙瘳。孤绪摇摇更东望，西楼千尺止三休。
和人清明有感
作者：赵抃
朝代：宋
体裁：七言律诗

湖外清明物态繁，晓林莺舌斗关关。枉缘春意无时尽，自是人心不暂閒。旧隐东君曾藉草，新官南郡亦登山。满头花卉盈樽酒，且向东风一破颜。
和何节判观水
作者：赵抃
朝代：宋
体裁：五言律诗

澄江抵练长，极目路苍茫。烟芷差差绿，风荷柄柄香。西流终古恨，南浦镇时忙。拟待传辞意，离人在楚乡。
和何节推重九
作者：赵抃
朝代：宋
体裁：七言绝句

喜陪佳客上高台，醉策骅骝薄暮回。黄菊满头堪自笑，朱颜何必为人开。
和偶书
作者：赵抃
朝代：宋
体裁：七言绝句

古人胸臆赋才多，醒自冥搜醉自哦。今日淮山且诗酒，不劳贤否问谁何。
和六弟抗江上书怀
作者：赵抃
朝代：宋
体裁：五言律诗

一失已戚戚，诚哉勿尔为。因知贤者事，不与众人期。别浦客帆卸，隔江渔笛吹。同行兄弟乐，还免动乡思。
和六弟过飞仙岭
作者：赵抃
朝代：宋
体裁：七言绝句

云岭观游讵肯劳，飞仙岭过稳翔翱。道风仙骨朝真去，未必不缘功行高。
和六弟飞石
作者：赵抃
朝代：宋
体裁：七言绝句

磷磷崖石有时飞，吉士何尝中祸机。刺史击强宜默助，害盈谁谓鬼神非。
和前人书僧正院壁
作者：赵抃
朝代：宋
体裁：七言绝句

为忧圆教祖风摧，雨坠天花夜讲开。会得王公题壁意，入尘摩诘是如来。
和前人有怀二首
作者：赵抃
朝代：宋

一日褰帏令必从，自惭前秕属衰翁。声回地底清霜角，讼自庭中冷缿筒。旧契世同知管鲍，新文人服似轲雄。公閒数有琼瑶赠，又使乡闾笃士风。远如千里志还同，目断云天未易穷。勉强一麾吴国分，雍容五马浙江东。泉源自古流丹井，桂子还逢下月宫。尽占神仙真乐地，轩裳何敢羡三公。
和前人有怀二首·其一
作者：赵抃
朝代：宋

一日褰帏令必从，自惭前秕属衰翁。声回地底清霜角，讼自庭中冷缿筒。旧契世同知管鲍，新文人服似轲雄。公閒数有琼瑶赠，又使乡闾笃士风。
和前人有怀二首·其一
作者：赵抃
朝代：宋

一日褰帏令必从，自惭前粃属衰翁。
声回地底清霜角，讼自庭中冷缿筒。
旧契世同知管鲍，新文人服似轲雄。
公閒数有琼瑶赠，又使乡闾笃士风。
和前人有怀二首·其二
作者：赵抃
朝代：宋
体裁：七言律诗

远如千里志还同，目断云天未易穷。勉强一麾吴国分，雍容五马浙江东。泉源自古流丹井，桂子还逢下月宫。尽占神仙真乐地，轩裳何敢羡三公。
和前人见寄
作者：赵抃
朝代：宋

此去山重水复重，登临无复叹途穷。应将往事閒追忆，疑是邯郸梦枕中。下马邮亭夕照天，独凭离绪问蓍圆。故人此去无多地，何事销魂重黯然。
和前人见寄·其一
作者：赵抃
朝代：宋

此去山重水复重，登临无复叹途穷。应将往事閒追忆，疑是邯郸梦枕中。
和前人见寄·其一
作者：赵抃
朝代：宋

此去山重水復重，登临无復嘆途穷。
应将往事閒追忆，疑是邯郸梦枕中。
和前人见寄·其二
作者：赵抃
朝代：宋
体裁：七言绝句

下马邮亭夕照天，独凭离绪问蓍圆。故人此去无多地，何事销魂重黯然。
和前人重九日寄
作者：赵抃
朝代：宋
体裁：七言律诗

丁字溪流甚箭奔，忍看行色夕阳村。三吴望远迷烟棹，九日登高泥酒樽。诗得琼瑶今有意，感充怀抱更无言。归欤一曲桐江好，西北通宵欲梦魂。
和勉三兄
作者：赵抃
朝代：宋
体裁：七言绝句

求贤在昔常推毂，访道当年亦顾庐。圣旦光华今吁俊，长卿无苦叹贫居。
和十二弟扬腊月立春
作者：赵抃
朝代：宋
体裁：七言律诗

二十四日立春节，六七千里孤舟行。呼儿倒酒迎春醉，忽尔持诗属我赓。海上去年宾燕乐，江头今岁客心情。兴来极目寻春色，岸柳汀芜绿未成。
和宿峡石寺下
作者：赵抃
朝代：宋
体裁：七言绝句

淮岸浮图半倚天，山僧应已离尘缘。松关暮锁无人迹，唯放钟声入画船。
和宿硖石寺下
作者：赵抃
朝代：宋

淮岸浮屠半倚天，山僧应已离尘缘。松关暮锁无人迹，惟放钟声入画船。
和彦涂田曹见寄
作者：赵抃
朝代：宋

自喜还家入郡闳，久无书简到京城。
棊观每笑机心巧，琴断还忧曲意生。
厚禄万钟身外薄，冷泉千尺耳边清。
来诗咏叹陶然乐，疑梦钧天奏九成。
和彦涂田曹见寄
作者：赵抃
朝代：宋

自喜还家入郡闳，久无书简到京城。棋观每笑机心巧，琴断还忧曲意生。厚禄万钟身外薄，冷泉千尺耳边清。来诗咏叹陶然乐，疑梦钧天奏九成。
和戴天使重阳前一夕宿长沙驿二首
作者：赵抃
朝代：宋

诘旦逢佳节，今宵寓远乡。且欣宾榻解，休叹客亭长。黄叶临风乱，红萸浥露香。酒徒何处所，空自忆高阳。楚馆夜衾凉，离人念故乡。远吟只觉苦，归梦不成长。壁有寒蛩怨，邻闻绿蚁香。登高在何处，明日宴山阳。
和戴天使重阳前一夕宿长沙驿二首·其一
作者：赵抃
朝代：宋
体裁：五言律诗

诘旦逢佳节，今宵寓远乡。且欣宾榻解，休叹客亭长。黄叶临风乱，红萸浥露香。酒徒何处所，空自忆高阳。
和戴天使重阳前一夕宿长沙驿二首·其二
作者：赵抃
朝代：宋
体裁：五言律诗

楚馆夜衾凉，离人念故乡。远吟只觉苦，归梦不成长。壁有寒蛩怨，邻闻绿蚁香。登高在何处，明日宴山阳。
和曾交见报代者
作者：赵抃
朝代：宋

惯见河阳县裏花，何时归种召平瓜。
江东正是鲈鱼美，昨夜西风梦到家。
和曾交见报代者
作者：赵抃
朝代：宋

惯见河阳县里花，何时归种召平瓜。江东正是鲈鱼美，昨夜西风梦到家。
和沈侯叙别往祠岳
作者：赵抃
朝代：宋

席上歌骊阕，风前嘶马骄。匆匆倾桂醑，一一上兰桡。破浪欣无恙，依莲愧不憀。踟蹰重回首，云翼自扶摇。
和沈侯叙别往祠岳
作者：赵抃
朝代：宋

席上歌骊阕，风前嘶马骄。
怱怱倾桂醑，一一上兰桡。
破浪欣无恙，依莲愧不憀。
踟蹰重回首，云翼自扶摇。
和沈太博会春晚归
作者：赵抃
朝代：宋
体裁：七言绝句

未醉樽前未可归，青春九十日芳菲。名园一夜狂风雨，苔上残花点绿衣。
和沈太博小圃偶作二首
作者：赵抃
朝代：宋

名园雨后百花繁，人倚危楼十二兰。园里芳菲楼上客，一般情绪怕春寒。日烘薄雾开柔陌，风罥游丝著柳条。语燕啼莺自撩乱，惊人残梦是春朝。
和沈太博小圃偶作二首·其一
作者：赵抃
朝代：宋

名园雨后百花繁，人倚危楼十二兰。
园裏芳菲楼上客，一般情绪怕春寒。
和沈太博小圃偶作二首·其一
作者：赵抃
朝代：宋

名园雨后百花繁，人倚危楼十二兰。园里芳菲楼上客，一般情绪怕春寒。
和沈太博小圃偶作二首·其二
作者：赵抃
朝代：宋

日烘薄雾开柔陌，风罥游丝着柳条。
语燕啼莺自撩乱，惊人残梦是春朝。
和沈太博小圃偶作二首·其二
作者：赵抃
朝代：宋

日烘薄雾开柔陌，风罥游丝著柳条。语燕啼莺自撩乱，惊人残梦是春朝。
和沈太博见贻
作者：赵抃
朝代：宋
体裁：七言绝句

待得清明已半春，幕中何许可娱宾。堵观不是穿杨手，珍重贤侯诲尔频。
和淮上喜雪呈贯之
作者：赵抃
朝代：宋

落雪纷纷甚羽毛，相逢淮上系轻舠。压低酒力威棱健，助豁诗怀气象豪。两岸远山供玉障，一天长水尽云涛。归欤喜见丰年瑞，南顾无烦帝力劳。
和淮上喜雪呈贯之
作者：赵抃
朝代：宋

落雪纷纷甚羽毛，相逢淮上繫轻舠。
压低酒力威棱健，助豁诗怀气象豪。
两岸远山供玉障，一天长水尽云涛。
归欤喜见丰年瑞，南顾无烦帝力劳。
和石涧寺龙潭
作者：赵抃
朝代：宋
体裁：五言律诗

一遇汤王旱，须为傅说霖。只应蟠涧底，济物是初心。昔岁苗将槁，阳骄不和阴。农夫望膏泽，徒蛰尔何深。
和美毗陵鲥鲚之美
作者：赵抃
朝代：宋

江南鲥鲚客誇肥，公到常州鲙熟时。见说桐江鱼亦好，昔贤多作钓台诗。
和美毘陵鲥鮆之美
作者：赵抃
朝代：宋

江南鲥鮆客夸肥，公到常州鲙熟时。
见说桐江鱼亦好，昔贤多作钓台诗。
和范御史初出都门
作者：赵抃
朝代：宋
体裁：五言律诗

牍奏辞三院，乡荣领百城。帝恩山岳重，臣命羽毛轻。风月随人好，江湖照胆清。须公赠金玉，光照重行行。
和范御史十一月三日见月
作者：赵抃
朝代：宋
体裁：古风

有客冬还吴，孤舟暮停颍。山收乱云彩，天放新蟾影。呼童挂帘起，对此清夜景。横琴弄流水，醉耳谁其醒。
和范御史石仓晚泊
作者：赵抃
朝代：宋
体裁：五言绝句

天迥旅怀阔，风长野叫来。沧波清可爱，先为濯京埃。
和范御史见赠
作者：赵抃
朝代：宋

我趋仕途三十春，矹矹求友难其人。相逢探取百一二，变几不泯磨功勋。或言同途行异径，或始卓荦终因循。或临利害失趋向，或走势利遗贱贫。或面盱睢背忌刻，或口仁义心顽嚚。或名公卿节屠隶，或实盗蹠文孟荀。澄川倏忽起波浪，平地咫尺生嶙峋。薰莸兰芷逐萧艾，玷颣琼玖俄玞珉。兹事自古慎所与，倾盖如旧白头新。仲尼评友戒损益，故尝佩服书诸绅。履中蹈道敢不勉，至愚所恃生逢辰。朝廷基扃要扶助，天子尧舜圣且仁。焦劳汲汲纳谠议，风宪思得御史真。翰林钜公不识面，误以愚者名上陈。至和改元秋九月，诏书晓落长淮滨。孤贫自省预台选，无意顾藉家与身。直期贤用不肖斥，忠邪路判如越秦。频章累疏辨得失，上前往往婴龙鳞。时吾贯之日联句，玉树欲使蒹葭亲。为怜出处共本末，未始气味殊甘辛。忠言鲠议不我间，开诚待我逾天伦。螭头连登拜白简，豸角对拱朝紫宸。雕盘隼击雪霜凛，豺狼奔北穷狐㕙。九重上报不惜死，岂复谗口防狺狺。避嫌岁满体当去，柬南亟请辞天闉。俞音分得郡印绶，毗陵地与桐庐邻。颍清淮渌榜舟过，橘黄酒白鲈鱼珍。儿童共游竞嗟赏，闾里故老相欢欣。皇恩过家许上冢，我辈荣华事欲均。得公长篇三四读，正似观海无涯津。测量不可何以报，赠公岁久如松筠。
和范御史见赠
作者：赵抃
朝代：宋

我趋仕途三十春，矹矹求友难其人。
相逢探取百一二，变几不泯磨功名。
或言同途行异径，或始卓荦终因循。
或临利害失趋向，或走势利遗贱贫。
或面盱睢背忌刻，或口仁义心顽嚚。
或名公卿节屠隶，或实盗跖文孟荀。
澄川倏忽起波浪，平地咫尺生嶙峋。
熏莸兰芷逐萧艾，玷颣琼玖俄砆珉。
兹事自古慎所与，倾盖如旧白头新。
仲尼评友戒损益，故尝佩服书诸绅。
履中蹈道敢不勉，至愚所恃生逢辰。
朝廷基扃要扶助，天子尧舜圣且仁。
焦劳汲汲纳谠议，风宪思得御史真。
翰林鉅公不识面，误以愚者名上陈。
至和改元秋九月，诏书晓落长淮滨。
孤贫自省预台选，无意顾藉家与身。
直期贤用不肖斥，忠邪路判如越秦。
频章累疏辨得失，上前往往婴龙鳞。
时吾贯之日联句，玉树欲使蒹葭亲。
为怜出处共本末，未始气味殊甘辛。
忠言鲠议不我间，开诚待我逾天伦。
螭头连登拜白简，豸角对拱朝紫宸。
雕盘隼击雪霜凛，豺狼奔北穷狐㕙。
九重上报不惜死，岂復谗口防狺狺。
避嫌岁满体当去，柬南亟请辞天闉。
俞音分得郡印绶，毗陵地与桐庐隣。
颍清淮渌榜舟过，橘黄酒白鲈鱼珍。
儿童共游竞嗟赏，闾里故老相欢欣。
皇恩过家许上冢，我辈荣华事欲均。
得公长篇三四读，正似观海无涯津。
测量不可何以报，赠公岁久如松筠。
和范御史见鸬鹚与鹭鸶为羣因感黑得鱼多
作者：赵抃
朝代：宋

二鸟一生汀渚上，已堪图画復赓歌。
莫将黑白欺人眼，所得旁观不较多。
和范御史见鸬鹚与鹭鸶为群因感黑得鱼多
作者：赵抃
朝代：宋

二鸟一生汀渚上，已堪图画复赓歌。莫将黑白欺人眼，所得旁观不较多。
和范御史过陈州
作者：赵抃
朝代：宋
体裁：五言绝句

湾尽疑无路，堤回忽见桥。冬空仍水后，物物称萧条。
和范都官行后九日奉寄
作者：赵抃
朝代：宋

湖平风稳送归航，望隔严滩七里长。
更上高峯尽高处，黄花新酒醉重阳。
和范都官行后九日奉寄
作者：赵抃
朝代：宋

湖平风稳送归航，望隔严滩七里长。更上高峰尽高处，黄花新酒醉重阳。
和范都官述怀
作者：赵抃
朝代：宋

人为閒郡我为荣，僚友多欢事少生。
诗裏江山今共乐，籍中龙虎旧传名。
逢时自可青云致，喜老休将白髮轻。
垂世功名期力到，上方求治急材英。
和范都官述怀
作者：赵抃
朝代：宋

人为閒郡我为荣，僚友多欢事少生。诗里江山今共乐，籍中龙虎旧传名。逢时自可青云致，喜老休将白发轻。垂世功名期力到，上方求治急材英。
和荣学士长濆关所寄
作者：赵抃
朝代：宋
体裁：七言绝句

朅来忠力岂忧危，人似登仙马似飞。却是玉溪梅正发，未曾攀折候公归。
和荣諲学士按部过长濆关所寄诗
作者：赵抃
朝代：宋

叱驭穷边垒，还辕赏驿梅。微香心旋吐，清咏意尤瑰。诲墨蒙兼贶，邮筒喜屡开。锦官花更好，翘望腊前回。
和荣諲学士按部过长濆关所寄诗
作者：赵抃
朝代：宋

叱驭穷边垒，还辕赏驿梅。
微香心旋吐，清咏意尤瓌。
诲墨蒙兼贶，邮筒喜屡开。
锦官花更好，翘望腊前回。
和蔡黄裳节推外邑见贻二首
作者：赵抃
朝代：宋

只应登雪峤，疑是有丹梯。雨后千山秀，风前一笛嘶。平时空执弭，乐土不鸣鼙。目断依莲客，君东我自西。冉冉成轻别，迟迟想倦游。去应宽蕙带，行亦佩吴钩。访隐逢三径，寻真认十洲。有人频倚望，何日人刀头。
和蔡黄裳节推外邑见贻二首·其一
作者：赵抃
朝代：宋
体裁：五言律诗

只应登雪峤，疑是有丹梯。雨后千山秀，风前一笛嘶。平时空执弭，乐土不鸣鼙。目断依莲客，君东我自西。
和蔡黄裳节推外邑见贻二首·其二
作者：赵抃
朝代：宋

冉冉成轻别，迟迟想倦游。
去应宽蕙带，行亦佩吴鈎。
访隐逢三径，寻真认十洲。
有人频倚望，何日人刀头。
和蔡黄裳节推外邑见贻二首·其二
作者：赵抃
朝代：宋

冉冉成轻别，迟迟想倦游。去应宽蕙带，行亦佩吴钩。访隐逢三径，寻真认十洲。有人频倚望，何日人刀头。
和虔守任满前人香林寺钱别
作者：赵抃
朝代：宋
体裁：七言律诗

顾我入趋尧阙去，烦公出饯赣江头。为逢萧寺千山好，不惜兰船一日留。清极往来无俗论，道通何处有离忧。分携岂用惊南北，水阔风高万里秋。
和见雪
作者：赵抃
朝代：宋
体裁：七言律诗

惊怪穷冬百物繁，落梅狂絮逐风翻。酒无戈甲争酣战，诗似波澜竞讨源。且卸帆樯隈断岸，好开屏嶂画孤村。知音若问阳春曲，待把琴调细细论。
和记长老道颂
作者：赵抃
朝代：宋
体裁：七言绝句

道妙无为无不为，从他是是与非非。更须进步如平地，百尺竿头向上机。
和诗僧栖诘求诗
作者：赵抃
朝代：宋
体裁：七言绝句

澄观未逢韩退之，当时佳句有谁知。蟠龙僧胆大如斗，直以诗求蜀守诗。
和通判范都官不赴赏春
作者：赵抃
朝代：宋
体裁：五言律诗

幽郡少丛事，名园邀上宾。逢花有深意，拚醉欲酬春。僚友同年旧，郎官拜命新。不来无此乐，还似姓车人。
和韵前人初出销头
作者：赵抃
朝代：宋
体裁：五言律诗

奏恳初无饰，天恩亦重违。一麾新命下，两桨故关归。淮木林林脱，霜鸿阵阵飞。贤朋诗酒乐，行矣自相依。
和颍川见徐学士
作者：赵抃
朝代：宋
体裁：七言律诗

台阁官资属二贤，岁寒相见颍流边。新醪喜泛千钟蚁，永漏惊移数叶莲。致主圣神跻舜禹，济时功业企闳颠。故人清会俱高论，肯事狂歌学少年。
咏竹为六弟抗司户生日
作者：赵抃
朝代：宋
体裁：七言绝句

万竿终日弄清风，溽暑消除尔有功。老去年时转潇洒，此君真是竹林翁。
哭康守赵师旦
作者：赵抃
朝代：宋

五月炎方祲气浮，贼锋残忍入康州。
肯抛孤垒偷生去，誓御羣蛮竟死休。
没世不名贤者耻，长年为辱古人羞。
嗟嗟潜叔今何恨，愤血忠魂劲草秋。
哭康守赵师旦
作者：赵抃
朝代：宋

五月炎方祲气浮，贼锋残忍入康州。肯抛孤垒偷生去，誓禦群蛮竟死休。没世不名贤者耻，长年为辱古人羞。嗟嗟潜叔今何恨，愤血忠魂劲草秋。
喜十二弟登第
作者：赵抃
朝代：宋

景佑初余唱第归，入门逢尔正儿嬉。
如何二十二年后，继得蟾宫桂一枝。
喜十二弟登第
作者：赵抃
朝代：宋

景祐初余唱第归，入门逢尔正儿嬉。如何二十二年后，继得蟾宫桂一枝。
喜吴评少卿致政
作者：赵抃
朝代：宋
体裁：七言律诗

春秋七十更踰期，同甲同年世所稀。未遂乞骸嗟我老，已输先手羡公归。良朋集有湖山乐，故里思无羽翼飞。预想俞音还印日，鹭涛秋色上行衣。
喜雨
作者：赵抃
朝代：宋
体裁：五言排律

火官施酷令，曦驭肆炎威。魃虐诗尝刺，巫焚礼旧讥。神将明德应，人用至诚祈。有幸真天与，先期不汝违。四郊云叆叆，三日雨霏霏。色动田园喜，声无里巷欷。终图实仓廪，已足贱珠玑。报彼民咨者，恩斯帝力归。
四绝堂
作者：赵抃
朝代：宋

千灯传静刹，四绝号虚堂。已是金银界，仍为翰墨场。
四绝堂
作者：赵抃
朝代：宋

千灯传静剎，四绝号虚堂。
已是金银界，仍为翰墨场。
因海印行感旧寄蜀中故人
作者：赵抃
朝代：宋
体裁：七言绝句

我车出蜀十年强，感旧情怀未尽忘。有问老衰师为道，心如冰雪鬓如霜。
夏末喜雨
作者：赵抃
朝代：宋
体裁：七言律诗

灵湫祈祷酌樽罍，稽首精神敢惰哉。民意欲从千里雨，天威为动一声雷。预期多稼如云去，且免飞蝗入境来。酷暑骤祛还自喜，清风朝夕上楼台。
外弟李定少卿挽诗三首
作者：赵抃
朝代：宋

子舍竞诜诜，号天日月昏。有绡传秀像，无药反英魂。右棘官虚位，西山墓闭门。遣余衣上泪，时复有啼痕。少列吾姑子，怀能负俊良。歌诗追李杜，笔札出钟王。道指三千远，年踰六十亡。嗟哉长已矣，冠剑失威光。福地生奚似，丧人送几何。环环山水秀，蛰蛰子孙多。情悼魂兮些，辞凭挽者歌。嗟余身在越，西首泪滂沱。
外弟李定少卿挽诗三首·其一
作者：赵抃
朝代：宋

子舍竞诜诜，号天日月昏。有绡传秀像，无药反英魂。右棘官虚位，西山墓闭门。遣余衣上泪，时复有啼痕。
外弟李定少卿輓诗三首·其一
作者：赵抃
朝代：宋

子舍竞诜诜，号天日月昏。
有绡传秀像，无药反英魂。
右棘官虚位，西山墓闭门。
遣余衣上泪，时復有啼痕。
外弟李定少卿輓诗三首·其三
作者：赵抃
朝代：宋
体裁：五言律诗

福地生奚似，丧人送几何。环环山水秀，蛰蛰子孙多。情悼魂兮些，辞凭挽者歌。嗟余身在越，西首泪滂沱。
外弟李定少卿輓诗三首·其二
作者：赵抃
朝代：宋
体裁：五言律诗

少列吾姑子，怀能负俊良。歌诗追李杜，笔札出钟王。道指三千远，年踰六十亡。嗟哉长已矣，冠剑失威光。
天台蛇洞
作者：赵抃
朝代：宋

道猷宴坐卓一锡，萧然屏去羣魔迹。
大蛇开口合不得，始知三昧通神力。
天台蛇洞
作者：赵抃
朝代：宋

道猷宴坐卓一锡，萧然屏去群魔迹。大蛇开口合不得，始知三昧通神力。
守虔过家登高斋即事
作者：赵抃
朝代：宋

旧里徘徊忽四旬，高斋高胜足懽忻。
当轩晓看山横黛，负郭秋成稼覆云。
酌酒屡邀朋契乐，弄琴真与俗喧分。
虔州莫讶迟迟去，乡便恩荣荷圣君。
守虔过家登高斋即事
作者：赵抃
朝代：宋

旧里徘徊忽四旬，高斋高胜足欢忻。当轩晓看山横黛，负郭秋成稼覆云。酌酒屡邀朋契乐，弄琴真与俗喧分。虔州莫讶迟迟去，乡便恩荣荷圣君。
宝林塔再成示诸僧
作者：赵抃
朝代：宋

禅家自利利他人，宝塔焚如复鼎新。扫地便高三百尺，只应澄观是前身。
宝林塔再成示诸僧
作者：赵抃
朝代：宋

禅家自利利他人，宝塔焚如復鼎新。
扫地便高三百尺，只应澄观是前身。
客舟夜雨
作者：赵抃
朝代：宋

朝发温江上处溪，小舟无寐枕频攲。夜来雨作籧篨响，恰似当年赴举时。
客舟夜雨
作者：赵抃
朝代：宋

朝发温江上处溪，小舟无寐枕频欹。
夜来雨作籧篨响，恰似当年赴举时。
宿房公湖偶成
作者：赵抃
朝代：宋

广汉园池蜀自无，却思房相未如吾。浙东归去君恩重，乞得蓬莱与鉴湖。
宿房公湖偶成
作者：赵抃
朝代：宋

广汉园池蜀自无，却思房相未如吾。
浙东归去君恩重，乞得蓬莱与鑑湖。
宿故梁子正得意堂有感示诸梁英少
作者：赵抃
朝代：宋
体裁：五言律诗

遗训素谆谆，先生冢尚新。门风竞兰玉，乡誉动簪绅。户牖宵排烛，琴书昼拂尘。子孙为学盛，宜有起家人。
宿漫岭
作者：赵抃
朝代：宋
体裁：七言绝句

昨朝初泛临海舟，今暮已登漫岭驿。秋风阁雨波不扬，风伯江神俱有力。
宿象浦驿记梦
作者：赵抃
朝代：宋

曩岁阻风京口日，今离象浦复徘徊。姓江名静人何许，昨日依然入梦来。
宿象浦驿记梦
作者：赵抃
朝代：宋

曩岁阻风京口日，今离象浦復徘徊。
姓江名静人何许，昨日依然入梦来。
寄任大中秀才
作者：赵抃
朝代：宋
体裁：五言律诗

今我岁将暮，过桡鹦鹉洲。忆君人少与，买舍瀫江头。客路书多绝，吾乡梦半游。明年谁到蜀，能寄好书不。
寄前人二首
作者：赵抃
朝代：宋

小蓬莱对望秦山，有会无边不解颜。太守新诗踰百首，迩来传诵满人间。古祠曾记祷灵神，旱雨滂沱救越人。大禹恩深无以报，我惟朝夕退藏身。
寄前人二首·其一
作者：赵抃
朝代：宋
体裁：七言绝句

小蓬莱对望秦山，有会无边不解颜。太守新诗踰百首，迩来传诵满人间。
寄前人二首·其二
作者：赵抃
朝代：宋
体裁：七言绝句

古祠曾记祷灵神，旱雨滂沱救越人。大禹恩深无以报，我惟朝夕退藏身。
寄处州太守徐大夫
作者：赵抃
朝代：宋

潜山西畔紫溪边，林下相逢岂偶然。
抚掌急于云裏电，回头还似火中莲。
黄花翠竹年年色，明月清风夜夜天。
谁谓故人相去远，好溪长与慎江连。
寄处州太守徐大夫
作者：赵抃
朝代：宋

潜山西畔紫溪边，林下相逢岂偶然。抚掌急于云里电，回头还似火中莲。黄花翠竹年年色，明月清风夜夜天。谁谓故人相去远，好溪长与慎江连。
寄开化余遵道
作者：赵抃
朝代：宋
体裁：五言律诗

野老余遵道，人微德义尊。家居青嶂底，身在白云根。盛事传闾里，昌期付子孙。不烦迂步远，此去自高门。
寄成都甘露舒大师
作者：赵抃
朝代：宋
体裁：七言绝句

惟人固有东西迹，于道岂分南北途。来往从师多饮德，只应甘露是醍醐。
寄新筠守毛维瞻大夫
作者：赵抃
朝代：宋

倚庐聊见复睽乖，忆遗诗筒字字佳。为乏琼瑶酬雅意，故凭笔牍写离怀。程赊越北层云断，路入江南叠巘排。我望贻书何以报，要将风谊属吾侪。
寄新筠守毛维瞻大夫
作者：赵抃
朝代：宋

倚庐聊见復睽乖，忆遗诗筒字字佳。
为乏琼瑶酬雅意，故凭笔牍写离怀。
程赊越北层云断，路入江南迭巘排。
我望贻书何以报，要将风谊属吾侪。
寄梓州才
作者：赵抃
朝代：宋
体裁：七言绝句

锦城匝地清风起，为得梓州书一纸。莫问分符隔两川，水月东西共千里。
寄永倅周敦颐虞部
作者：赵抃
朝代：宋
体裁：七言律诗

君去濂溪湖外行，倅藩仍喜便乡程。九疑南向参空碧，二水秋临彻底清。诗笔不閒真吏隐，讼庭无事洽民情。霜鸿已到衡阳转，远绪凭谁数寄声。
寄灵隐圆明禅师
作者：赵抃
朝代：宋

故人相别岁时多，日欲为书奈懒何。犹喜个中无间断，西轩云岫碧嵯峨。
寄灵隐圆明禅师
作者：赵抃
朝代：宋

故人相别岁时多，日欲为书奈懒何。
犹喜箇中无间断，西轩云岫碧嵯峨。
寄知福州范师道龙图
作者：赵抃
朝代：宋

十年游雾入兰熏，本末聊同出处均。
五岭昔将巴蜀远，七闽今与赣川隣。
雪中始见松难改，火后须知玉是真。
事业他时公自任，致君尧舜泽吾民。
寄知福州范师道龙图
作者：赵抃
朝代：宋

十年游雾入兰薰，本末聊同出处均。五岭昔将巴蜀远，七闽今与赣川邻。雪中始见松难改，火后须知玉是真。事业他时公自任，致君尧舜泽吾民。
寄程汝玉秀才
作者：赵抃
朝代：宋
体裁：七言律诗

乡闾推服孝廉名，谢绝辞闱乐太平。黄卷不忘穷古圣，白头无倦诲诸生。安车未召人为晚，束帛重来世所荣。况有知音贤太守，恳章三度荐遗英。
寄致政范镇郎中
作者：赵抃
朝代：宋

分携常忆禁门东，四见光阴换岁筒。白玉堂吉辞旧相，青城山里访仙翁。当时大本从忠谏，此日长年益道风。应惜西湖犹未到，近来同赏有三公。
寄致政范镇郎中
作者：赵抃
朝代：宋

分携常忆禁门东，四见光阴换岁筩。
白玉堂吉辞旧相，青城山裏访僊翁。
当时大本从忠谏，此日长年益道风。
应惜西湖犹未到，近来同赏有三公。
寄衢僧惟简
作者：赵抃
朝代：宋

南禅众所称，简老是真僧。
法器闻虽古，清风见未曾。
洪炉中点雪，大海裏孤灯。
七十休官近，归欤我得朋。
寄衢僧惟简
作者：赵抃
朝代：宋

南禅众所称，简老是真僧。法器闻虽古，清风见未曾。洪炉中点雪，大海里孤灯。七十休官近，归欤我得朋。
寄谢云安知军王端屯田
作者：赵抃
朝代：宋

旧邦逢朐䏰，灵地接岷峨。
住岭排烟火，悬岩引薜萝。
雨花疑锦濯，晴水甚蓝挼。
远地之官去，孤舟走崄拕。
出麾无一事，倾盖首相过。
幸不愚烦外，欣承议论多。
春光千骑骏，天色百城和。
赏物楼新构，镌文石旋磨。
为时即慷慨，得友盛吟哦。
世重黄金诺，人传白雪歌。
投壶倾立马，飞镝屡鸣鼍。
局战犀敲玉，杯欢乱酌螺。
坐来风入袂，归去月流波。
我愧才疏拙，生微术揣摩。
主容勤劳徕，行色觉蹉跎。
匪用诗为好，离怀可奈何。
寄谢云安知军王端屯田
作者：赵抃
朝代：宋

旧邦逢朐䏰，灵地接岷峨。住岭排烟火，悬岩引薜萝。雨花疑锦濯，晴水甚蓝挼。远地之官去，孤舟走崄拖。出麾无一事，倾盖首相过。幸不愚烦外，欣承议论多。春光千骑骏，天色百城和。赏物楼新构，镌文石旋磨。为时即慷慨，得友盛吟哦。世重黄金诺，人传白雪歌。投壶倾立马，飞镝屡鸣鼍。局战犀敲玉，杯欢乱酌螺。坐来风入袂，归去月流波。我愧才疏拙，生微术揣摩。主容勤劳徕，行色觉蹉跎。匪用诗为好，离怀可奈何。
寄谢毛宪
作者：赵抃
朝代：宋
体裁：五言律诗

去赣八千里，于今十二年。无缘久东浙，有命再西川。吏散庭空讼，僧高寺欲禅。老来思旧治，尤喜获佳篇。
寄谢蒙州守周源屯田
作者：赵抃
朝代：宋

念公别后固依然，蜀距炎方里数千。剑栈过来才一月，诗筒传得已三篇。胸藏忠谊坚于石，口吐文章涌似泉。何日解符还阙去，如今朝野不遗贤。
寄谢蒙州守周源屯田
作者：赵抃
朝代：宋

念公别后固依然，蜀距炎方里数千。
剑栈过来纔一月，诗筒传得已三篇。
胸藏忠谊坚于石，口吐文章涌似泉。
何日解符还阙去，如今朝野不遗贤。
寄酬前人
作者：赵抃
朝代：宋

落笔词华矜白雪，棹寻花卉认红云。
湖山对酌春将尽，风月高吟夜欲分。
思入神酬青玉案，梦游仙拥羽衣裙。
近来章句声名还，僻似鸡林也得闻。
寄酬前人
作者：赵抃
朝代：宋

落笔词华矜白雪，棹寻花卉认红云。湖山对酌春将尽，风月高吟夜欲分。思入神酬青玉案，梦游仙拥羽衣裙。近来章句声名远，僻似鸡林也得闻。
寄酬前人上巳日鉴湖即事三首
作者：赵抃
朝代：宋

禊饮已经佳节后，画船犹泛若耶滨。未还魏阙陪仙使，且向稽山作主人。赓唱我知长引玉，恳归谁道苦思亲。鉴湖也似西湖好，两处风光一样春。湖上初经上巳春，水边遥见碧芜新。轻舟竞泛无涯乐，夹岸希逢不醉人。厨酝旋斟浮蚁酽，府茶深点卧龙珍。诗筒往复余知幸，垂老亲仁得善邻。蓬莱高与卧龙俱，位望兼隆似合符。弦管夜声传井邑，楼台春影蘸江湖。休功即报期年政，直节曾行万里胡。真是玉皇得案吏，坐看归去赞萝图。
寄酬前人上巳日鉴湖即事三首·其一
作者：赵抃
朝代：宋

禊饮已经佳节后，画船犹泛若耶滨。未还魏阙陪仙使，且向稽山作主人。赓唱我知长引玉，恳归谁道苦思亲。鉴湖也似西湖好，两处风光一样春。
寄酬前人上巳日鉴湖即事三首·其三
作者：赵抃
朝代：宋

蓬莱高与卧龙俱，位望兼隆似合符。弦管夜声传井邑，楼台春影蘸江湖。休功即报期年政，直节曾行万里胡。真是玉皇得案吏，坐看归去赞萝图。
寄酬前人上巳日鉴湖即事三首·其二
作者：赵抃
朝代：宋

湖上初经上巳春，水边遥见碧芜新。轻舟竞泛无涯乐，夹岸希逢不醉人。厨酝旋斟浮蚁酽，府茶深点卧龙珍。诗筒往复余知幸，垂老亲仁得善邻。
寄酬前人上巳日鑑湖即事三首·其一
作者：赵抃
朝代：宋

禊饮已经佳节后，画船犹泛若耶滨。
未还魏阙陪仙使，且向稽山作主人。
赓唱我知长引玉，恳归谁道苦思亲。
鑑湖也似西湖好，两处风光一样春。
寄酬前人上巳日鑑湖即事三首·其三
作者：赵抃
朝代：宋

蓬莱高与卧龙俱，位望兼隆似合符。
絃管夜声传井邑，楼台春影蘸江湖。
休功即报朞年政，直节曾行万里胡。
真是玉皇得案吏，坐看归去赞萝图。
寄酬前人上巳日鑑湖即事三首·其二
作者：赵抃
朝代：宋

湖上初经上巳春，水边遥见碧芜新。
轻舟竞泛无涯乐，夹岸希逢不醉人。
厨酝旋斟浮蚁酽，府茶深点卧龙珍。
诗筒往復余知幸，垂老亲仁得善隣。
寄酬吴天常中散
作者：赵抃
朝代：宋

仕契最敦厚，夤缘绝夤伦。同登甲戌第，俱是戊申人。把酒曾四老，分携又五春。新诗光箧笥，珠宝未为珍。
寄酬吴天常中散
作者：赵抃
朝代：宋

仕契最敦厚，夤缘绝夤伦。
同登甲戌第，俱是戌申人。
把酒曾四老，分携又五春。
新诗光箧笥，珠宝未为珍。
寄酬张致政
作者：赵抃
朝代：宋

安车高蹈十年余，顾我临川独羡鱼。
珍重蓝田良玉性，火中三日只如初。
寄酬张致政
作者：赵抃
朝代：宋

安车高蹈十年馀，顾我临川独羡鱼。珍重蓝田良玉性，火中三日只如初。
寄酬旧交吴中復龙图
作者：赵抃
朝代：宋
体裁：七言律诗

我昔梦刀惭乐土，群今叱驭信贤哉。芝兰旧友三年别，金玉新诗万里来。石室清风期俗变，锦城珍宴为民开。中和有颂朝廷喜，行看春光拥诏回。
寄酬梓路运使赵諴度支
作者：赵抃
朝代：宋

东川使者驻前旌，西念邻邦眷旧情。
屐齿峻登云顶寺，诗筒遥寄锦官城。
民间乐矣原田稔，境上熙然岳犴平。
闻说提封足和气，我心懽快为宗盟。
寄酬梓路运使赵諴度支
作者：赵抃
朝代：宋

东川使者驻前旌，西念邻邦眷旧情。屐齿峻登云顶寺，诗筒遥寄锦官城。民间乐矣原田稔，境上熙然岳犴平。闻说提封足和气，我心欢快为宗盟。
寄酬梓路运使赵諴度支
作者：赵抃
朝代：宋
体裁：古风

喜君出使东川行，腊寒拥雪辞神京。平生忠力晚愈固，万山叱驭险亦平。青泥岭恶白昼上，更逢落雪百尺盈。盘高折下寸寸进，马蹄硉矹人胆惊。君怀初不阻艰险，却念疆土连锦城。谓予尝有一日雅，豪吟纵笔高泉倾。三章落落字字好，开缄与雪争瑶琼。置邮亟来发以诵，齿牙冷切胸怀清。岂徒感服为文字，所得风义推诚明。今君东辕我西守，去此止有数日程。两川春物正烂漫，何时文酒亲讲评。
寄酬致政赵少师五首
作者：赵抃
朝代：宋

夙荷公知独久要，政堂平日幸为僚。新篇屡拜金琼赐，千里同风不为遥。明月惊人为暗投，珍函开发晓光浮。五章丽句真高唱，所得过于万户侯。云涛朝暮湖山胜，曾伴仙翁烂漫游。别后瞻思閒屈指，岁华如箭已三秋。短书临发意徘徊，寒夜霜晴上月台。濉水瀫江天共远，举头惟见雁南来。天台雁荡去寻真，往复秋冬过七旬。不是君恩山岳重，肯教归作自由身。
寄酬致政赵少师五首·其一
作者：赵抃
朝代：宋
体裁：七言绝句

夙荷公知独久要，政堂平日幸为僚。新篇屡拜金琼赐，千里同风不为遥。
寄酬致政赵少师五首·其三
作者：赵抃
朝代：宋
体裁：七言绝句

云涛朝暮湖山胜，曾伴仙翁烂漫游。别后瞻思閒屈指，岁华如箭已三秋。
寄酬致政赵少师五首·其二
作者：赵抃
朝代：宋
体裁：七言绝句

明月惊人为暗投，珍函开发晓光浮。五章丽句真高唱，所得过于万户侯。
寄酬致政赵少师五首·其五
作者：赵抃
朝代：宋

天台雁荡去寻真，往复秋冬过七旬。不是君恩山岳重，肯教归作自由身。
寄酬致政赵少师五首·其五
作者：赵抃
朝代：宋

天台鴈荡去寻真，往復秋冬过七旬。
不是君恩山岳重，肯教归作自由身。
寄酬致政赵少师五首·其四
作者：赵抃
朝代：宋

短书临发意徘徊，寒夜霜晴上月台。濉水瀫江天共远，举头惟见雁南来。
寄酬致政赵少师五首·其四
作者：赵抃
朝代：宋

短书临发意徘徊，寒夜霜晴上月台。
濉水瀫江天共远，举头惟见鴈南来。
寄酬蔡仲偃都官
作者：赵抃
朝代：宋
体裁：七言律诗

守蜀思无羽翼飞，所思东向瀫江湄。山林适意君先手，轩冕辞荣我后时。道阻八千通远信，年迎七十是归期。故人恩意如金玉，新得邮中数首诗。
寄酬蔡州王陶正言
作者：赵抃
朝代：宋

自顾愚无堪，老大何所用。得郡江湖来，一意云泉纵。惊此西南身，连夕东北梦。乃知故人念，许与明月共。荆书一纸贤，季诺千金重。寄我琼瑶篇，使得长讽诵。寒松有唳鹤，高梧有鸣凤。何日谢知音，为鼓商弦弄。
寄酬蔡州王陶正言
作者：赵抃
朝代：宋

自顾愚无堪，老大何所用。
得郡江湖来，一意云泉纵。
惊此西南身，连夕东北梦。
乃知故人念，许与明月共。
荆书一纸贤，季诺千金重。
寄我琼瑶篇，使得长讽诵。
寒松有唳鹤，高梧有鸣凤。
何日谢知音，为鼓商絃弄。
寄酬齐州曾巩学士二首
作者：赵抃
朝代：宋

太守文章耸缙绅，两湖风月助吟神。讼庭无事铃斋乐，聊屈承明侍从人。乐天当日咏东吴，一半勾留是此湖。历下莫将泉石恋，而今天子用真儒。
寄酬齐州曾巩学士二首·其一
作者：赵抃
朝代：宋
体裁：七言绝句

太守文章耸缙绅，两湖风月助吟神。讼庭无事铃斋乐，聊屈承明侍从人。
寄酬齐州曾巩学士二首·其二
作者：赵抃
朝代：宋
体裁：七言绝句

乐天当日咏东吴，一半勾留是此湖。历下莫将泉石恋，而今天子用真儒。
寄里中亲友
作者：赵抃
朝代：宋

上尽危梯望社榆，乱山千叠隔吾庐。四方尽是男儿志，敢叹离群与索居。
寄里中亲友
作者：赵抃
朝代：宋

上尽危梯望社榆，乱山千迭隔吾庐。
四方尽是男儿志，敢嘆离羣与索居。
寄里中亲友
作者：赵抃
朝代：宋

记得城南数刻懽，破欢为别泪阑干。
间关远道初随牒，寂寞长亭一据鞍。
郊外此时凉叶乱，岭头平日腊梅残。
不辞频寄南州信，草檄无功楯墨干。
寄里中亲友
作者：赵抃
朝代：宋

记得城南数刻欢，破欢为别泪阑干。间关远道初随牒，寂寞长亭一据鞍。郊外此时凉叶乱，岭头平日腊梅残。不辞频寄南州信，草檄无功楯墨乾。
寄题刘诏寺丞槛泉亭
作者：赵抃
朝代：宋
体裁：七言律诗

泉名从古冠齐丘，独占溪心涌不休。深似蜀都分海眼，势如吴分起潮头。连宵鼓浪摇明月，当暑迎风作素秋。亭上主人留我语，只将尘事指浮沤。
寄题导江勾处士湖石轩
作者：赵抃
朝代：宋

水精宫裏石奇哉，万里从容入蜀来。
都与先生助吟赏，惹烟笼月一窗开。
寄题导江勾处士湖石轩
作者：赵抃
朝代：宋

水精宫里石奇哉，万里从容入蜀来。都与先生助吟赏，惹烟笼月一窗开。
寄题致政周洙屯田如诏亭
作者：赵抃
朝代：宋
体裁：五言律诗

诰出义方语，亭更发诏名。为郎拜天宠，有子擅家声。健羡乡评美，光辉野史荣。綵衣官亦重，门外拥双旌。
寄题袁教授思轩
作者：赵抃
朝代：宋
体裁：七言绝句

补过尽忠随进退，潜心高与古贤期。吾儒造次必于是，何用凭轩始再思。
寄馀庆讲僧思辩
作者：赵抃
朝代：宋
体裁：七言律诗

年光已占六十四，七十归来尚六年。顾我久惭迷利禄，与师同约老林泉。政为岂弟聊康俗，心放逍遥自到仙。身寄东州梦南去，山堂依约艮庵前。
寒食郊园即事
作者：赵抃
朝代：宋
体裁：五言律诗

城郭青烟散，郊园彩日长。斗鸡红锦翅，游骑紫丝缰。有蝶俱含粉，无人不惜芳。尽拚花下饮，归去醉成乡。
将到荆南先寄胡判官
作者：赵抃
朝代：宋
体裁：七言绝句

出京曾说会江陵，期在初春恐未能。君骑骎骎我帆便，果来同看上元灯。
将至太和寄蔡仲偃太博
作者：赵抃
朝代：宋

我忆去年仲冬月，夜醉离尊晓船发。
冬冬画鼓上穷江，章贡川源接南粤。
虔州之民十万家，下车公议乱如麻。
去除烦苛养疲瘵，令严讼简俗亦嘉。
农事屡登稻粱积，狱犴空虚寇衰息。
远陬安堵幸实天，阙然自愧予何力。
迩来被旨还神京，乘秋击棹烟波行。
夷犹入境奚所喜，故人乐土絃歌声。
将至太和寄蔡仲偃太博
作者：赵抃
朝代：宋

我忆去年仲冬月，夜醉离尊晓船发。鼕鼕画鼓上穷江，章贡川源接南粤。虔州之民十万家，下车公议乱如麻。去除烦苛养疲瘵，令严讼简俗亦嘉。农事屡登稻粱积，狱犴空虚寇衰息。远陬安堵幸实天，阙然自愧予何力。迩来被旨还神京，乘秋击棹烟波行。夷犹入境奚所喜，故人乐土弦歌声。
将还三衢呈温守石郎中
作者：赵抃
朝代：宋
体裁：七言律诗

寻山初为子来迎，乘兴随潮入郡城。心赏皆如逸老愿，礼隆仍尽主翁情。綵舟笳鼓双双闹，金地楼台处处明。风物虽嘉难久恋，安车朝夕且西行。
少师自南都见访为诗以谢
作者：赵抃
朝代：宋
体裁：七言律诗

中怀和气祗如春，对酒赓歌莫厌频。半载昔同参国论，十年今长类天伦。不辞命驾踰千里，应念同心有二人。珍重宗盟恩意厚，岁寒终始见松筠。
屡乞致政诏答未允述怀
作者：赵抃
朝代：宋
体裁：七言律诗

自愧孤忠荷圣慈，恩荣恳向九天辞。于今蒲柳衰残日，好是云烟放旷时。玉阙累章烦赐诏，瀫江两桨蹉归期。宵征自有高人笑，漏尽钟鸣晓未知。
岁日示众
作者：赵抃
朝代：宋
体裁：七言绝句

今年年是去年年，此处何曾有变迁。穿耳胡僧曾说破，梅花落尽柳生烟。
岁暮偶成寄前人
作者：赵抃
朝代：宋
体裁：七言律诗

宦途衰老改辞勤，只计斯民不计身。眷恋青山乖素约，迟留白首未归人。举头旧治无三舍，屈指明朝又一春。珍重东州年契厚，趁潮双鲤得书频。
岁暮感怀
作者：赵抃
朝代：宋
体裁：五言律诗

早是穷冬逼，那堪客思兼。事嗟流水远，年愧入春添。与雪幸同操，惊霜忽到髯。晚舟前浦泊，何处有青帘。
岳麓寺
作者：赵抃
朝代：宋
体裁：五言绝句

古木与云齐，门前百丈梯。我来烦想涤，疑是过灵溪。
峨山
作者：赵抃
朝代：宋
体裁：古风

蜀山天下奇，三峨压岷右。谁为孤剑外，名出嵩华后。
己未岁十月七日登唐台山偶成
作者：赵抃
朝代：宋

直到巢峯最上头，旋磨崖石看诗留。
重来转觉寒松老，三十六年前旧游。
己未岁十月七日登唐台山偶成
作者：赵抃
朝代：宋

直到巢峰最上头，旋磨崖石看诗留。重来转觉寒松老，三十六年前旧游。
己未岁除言怀示诸弟侄子孙二首
作者：赵抃
朝代：宋

得请归田弛负儋，满头霜雪鬓䰐鬖。高斋屈指呵呵笑，明日新春七十三。三岁尝叨贰国钧，两经吴蜀拥车轮。寻思政府归休日，八百科中止一人。
己未岁除言怀示诸弟侄子孙二首·其一
作者：赵抃
朝代：宋
体裁：七言绝句

得请归田弛负儋，满头霜雪鬓䰐鬖。高斋屈指呵呵笑，明日新春七十三。
己未岁除言怀示诸弟侄子孙二首·其二
作者：赵抃
朝代：宋
体裁：七言绝句

三岁尝叨贰国钧，两经吴蜀拥车轮。寻思政府归休日，八百科中止一人。
席上感别送桂倅
作者：赵抃
朝代：宋

照人冰骨是真仙，失臂江西仅十年。
子拥倅车袍着茜，我趋宾席幕依莲。
今宵把酒方欢甚，明日班荆又黯然。
八桂到须多假日，府中佳醑主公贤。
席上感别送桂倅
作者：赵抃
朝代：宋

照人冰骨是真仙，失臂江西仅十年。子拥倅车袍著茜，我趋宾席幕依莲。今宵把酒方欢甚，明日班荆又黯然。八桂到须多假日，府中佳醑主公贤。
常山县公姚存哀词二首
作者：赵抃
朝代：宋

爪期终代促装前，常遗吾书索赠言。今日却成哀挽句，霜风江上送灵幡。威惠三年邑政优，平生志业未经酬。嗟嗟故里松楸老，先陇归陪地下游。
常山县公姚存哀词二首·其一
作者：赵抃
朝代：宋
体裁：七言绝句

爪期终代促装前，常遗吾书索赠言。今日却成哀挽句，霜风江上送灵幡。
常山县公姚存哀词二首·其二
作者：赵抃
朝代：宋
体裁：七言绝句

威惠三年邑政优，平生志业未经酬。嗟嗟故里松楸老，先陇归陪地下游。
应梦游
作者：赵抃
朝代：宋
体裁：五言律诗

龙穴藏身稳，泉源抚掌清。红尘人绝虑，白日世长生。我分谙冲寂，谁能顾利名。梦中休指笑，又作洞霄行。
庭楠
作者：赵抃
朝代：宋

彼美庭楠植，基培几十年。夜来全庇月，晓去薄生烟。万叶光齐动，双株影共圆。幽楼疑有鹤，清响为留蝉。饮对传三雅，琴依按七弦。河阳花自媚，彭泽柳空眠。势翳门阑静，阴清几案鲜。不才逢讼简，吟绕强成篇。
庭楠
作者：赵抃
朝代：宋

彼美庭楠植，基培几十年。
夜来全庇月，晓去薄生烟。
万叶光齐动，双株影共圆。
幽楼疑有鹤，清响为留蝉。
饮对传三雅，琴依按七絃。
河阳花自媚，彭泽柳空眠。
势翳门阑静，阴清几案鲜。
不才逢讼简，吟遶强成篇。
廉泉二首
作者：赵抃
朝代：宋

岁旱江潢万井污，此泉深净肯清渝。伯夷死后泉流在，能使贪人一饮无。庾岭中分泉两派，美名人爱恶声嫌。谁云酌后能移性，南有贪兮北有廉。
廉泉二首·其一
作者：赵抃
朝代：宋

岁旱江潢万井污，此泉深净肯清渝。伯夷死后泉流在，能使贪人一饮无。
廉泉二首·其一
作者：赵抃
朝代：宋

岁旱江潢万井污，此泉深浄肯清渝。
伯夷死后泉流在，能使贪人一饮无。
廉泉二首·其二
作者：赵抃
朝代：宋
体裁：七言绝句

庾岭中分泉两派，美名人爱恶声嫌。谁云酌后能移性，南有贪兮北有廉。
引年自喜
作者：赵抃
朝代：宋

乾坤报不得，犬马恋无缘。请有再三渎，生踰七十年。云山充素志，霜雪满华巅。远矣日边地，归欤春暮天。滩长钓台客，棋久烂柯仙。去乐林泉下，何劳一指禅。
引年自喜
作者：赵抃
朝代：宋

干坤报不得，犬马恋无缘。
请有再三渎，生踰七十年。
云山充素志，霜雪满华巅。
远矣日边地，归欤春暮天。
滩长钓台客，棋久烂柯仙。
去乐林泉下，何劳一指禅。
引流联句
作者：赵抃
朝代：宋

别派从江垠，邀流入农畎。
淙淙来源深，㶁㶁度沟浅。
园穿萧艾芟，堑断荆剪。
疏功浃长长，溉利和步远。
田观疑泽潴，坎听类瓴建。
北溟归凿池，幽岳漾装巘。
泻埤纹湍驶，回湾波细转。
过窦石眼窥，经虚土口吮。
浮行值落叶，浸长逢生藓。
孤鹤眼怪觇，纤鱼鬣跳展。
中沈无秽淤，底浄有纹{石霝}。
映苇色莫分，喧琴韵难辨。
增霖人闹蛙，涵月夜惊犬。
侵篁鞭起萌，逼水低垂菌。
怜黄浇菊篱，惜紫沃兰畹。
吏咨窑甓甃，童戏芒车卷。
灌携令手劳，漱掬致腰俛。
庭秋临加凉，轩夏尚消烜。
我矜近济能，僮贺遥汲免。
贮戺埋巨甔，归厨架修笕。
供掏饭盎粮，给澳羹鼎脔。
调药修臼饵，煎茶试罗荈。
坐客频泛觞，蹲儿屡洗砚。
聆寒心脱烦，挹冷酒除湎。
壅挑筇步随，静看髭吟捻。
高怀造文摅，清兴团诗遣。
瑰章非俗成，怪句自幽选。
涌词波翻瀛，绵意绪抽蠒。
书丹字隶行，款碣石磨琬。
题为引流篇，记耳非自衒。
引流联句
作者：赵抃
朝代：宋

别派从江垠，邀流入农畎。淙淙来源深，㶁㶁度沟浅。园穿萧艾芟，堑断荆綦剪。疏功浃长长，溉利和步远。田观疑泽潴，坎听类瓴建。北溟归凿池，幽岳漾装巘。泻埤纹湍驶，回湾波细转。过窦石眼窥，经虚土口吮。浮行值落叶，浸长逢生藓。孤鹤眼怪觇，纤鱼鬣跳展。中沈无秽淤，底净有纹■。映苇色莫分，喧琴韵难辨。增霖人闹蛙，涵月夜惊犬。侵篁鞭起萌，逼水低垂菌。怜黄浇菊篱，惜紫沃兰畹。吏咨窑甓甃，童戏芒车卷。灌携令手劳，漱掬致腰俛。庭秋临加凉，轩夏尚消烜。我矜近济能，僮贺遥汲免。贮戺埋巨甔，归厨架修笕。供掏饭盎粮，给澳羹鼎脔。调药修臼饵，煎茶试罗荈。坐客频泛觞，蹲儿屡洗砚。聆寒心脱烦，挹冷酒除湎。壅挑筇步随，静看髭吟撚。高怀造文摅，清兴团诗遣。瑰章非俗成，怪句自幽选。涌词波翻瀛，绵意绪抽茧。书丹字隶行，款碣石磨琬。题为引流篇，记耳非自衒。
张公咏二月二日始游江以集观者韩公绛因创乐俗亭为驻车登舟之所
作者：赵抃
朝代：宋

长桥东畔尼朱轮，画栋雕栏锦水滨。
子美浮槎传大句，乖崖游棹看芳春。
樽罍泛泛留佳客，鼓吹喧喧乐远人。
夹岸香风十余里，晚随和气入城闉。
张公咏二月二日始游江以集观者韩公绛因创乐俗亭为驻车登舟之所
作者：赵抃
朝代：宋

长桥东畔尼朱轮，画栋雕栏锦水滨。子美浮槎传大句，乖崖游棹看芳春。樽罍泛泛留佳客，鼓吹喧喧乐远人。夹岸香风十馀里，晚随和气入城闉。
张宪重阳中得大黄上芝草一本作金龟以负之为赋
作者：赵抃
朝代：宋
体裁：七言绝句

锦文瑞正孕灵芝，药市中惟此物奇。入手却容凡眼看，宝囊开处坐金龟。
张景通先生书堂
作者：赵抃
朝代：宋

志士博古今，名贤口诵圣。
通则施所有，致君翼时政。
穷斯处岩穴，信道宗天命。
富贵贫贱耶，乌与一息竞。
先生抱蜀奇，不为席珍聘。
学易到深处，研几剧精静。
书屋数百椽，寒松夹幽径。
竹森潇洒观，泉逗潺湲听。
小人多谤訾，先生自吟咏。
其徒识所归，归雅不归郑。
今时自薄恶，先生自醇正。
其徒知所入，入贤不入佞。
忧弊以文捄，敌邪以道胜。
先生终其为，彼俗徒诟病。
张景通先生书堂
作者：赵抃
朝代：宋

志士博古今，名贤口诵圣。通则施所有，致君翼时政。穷斯处岩穴，信道宗天命。富贵贫贱耶，乌与一息竞。先生抱蜀奇，不为席珍聘。学易到深处，研几剧精静。书屋数百椽，寒松夹幽径。竹森潇洒观，泉逗潺湲听。小人多谤訾，先生自吟咏。其徒识所归，归雅不归郑。今时自薄恶，先生自醇正。其徒知所入，入贤不入佞。忧弊以文救，敌邪以道胜。先生终其为，彼俗徒诟病。
彭泽狄梁公祠
作者：赵抃
朝代：宋

贤正屯蒙日，阴邪会用时。人从万死过，谁肯一言危。毒意回天后，忠诚荐柬之。复唐三百载，留得枕江祠。
彭泽狄梁公祠
作者：赵抃
朝代：宋

贤正屯蒙日，阴邪会用时。
人从万死过，谁肯一言危。
毒意回天后，忠诚荐柬之。
復唐三百载，留得枕江祠。
得守虔州过乡邦赠别衢州太守高赋同年
作者：赵抃
朝代：宋
体裁：七言律诗

俞请分符入赣川，过家为幸获于天。桂宫旧有同年契，梓里今逢太守贤。酾酒殷勤供去帐，解囊分耀贮离篇。晓来颇觉思君梦，烟水苍茫隔画船。
忆信安五弟拊
作者：赵抃
朝代：宋

腊残鹦鹉洲边过，忆汝东吴住旧庐。
诵圣穷愁千卷外，觅官留滞十年余。
也知失意能平气，底事多时不寄书。
兄在松溪我荆楚，别怀三处一欷歔。
忆信安五弟拊
作者：赵抃
朝代：宋

腊残鹦鹉洲边过，忆汝东吴住旧庐。诵圣穷愁千卷外，觅官留滞十年馀。也知失意能平气，底事多时不寄书。兄在松溪我荆楚，别怀三处一欷歔。
忆松溪三兄县尉
作者：赵抃
朝代：宋
体裁：七言律诗

忆别扬州六月中，倏今三已换春冬。烟帆去蜀七千里，云岭瞻闽几万重。莫为沈迷嗟下邑，要将清白广吾宗。天遥最是书难得，早倩来鸿寄一封。
忆辇下寄同年杨子卿
作者：赵抃
朝代：宋

一思平日禁城春，直上青霄步步云。在月香名欣共得，掞天綵藻愧相闻。满头竞插花千柄，没案谁辞酒十分。莲水今为从事乐，伊予无复叹离群。
忆辇下寄同年杨子卿
作者：赵抃
朝代：宋

一思平日禁城春，直上青霄步步云。
在月香名欣共得，掞天綵藻愧相闻。
满头竞插花千柄，没案谁辞酒十分。
莲水今为从事乐，伊予无復嘆离羣。
忘归洞
作者：赵抃
朝代：宋
体裁：七言绝句

洞天日月最迟迟，来见仙真即忘归。看取桃源刘阮去，旧乡虽是故人非。
急帆
作者：赵抃
朝代：宋

江阔北风长，高帆尽幅扬。
势能分巨浪，力恐拔危樯。
鸥鹭频惊迫，鱼龙相助忙。
峯峦旋岸碧，木叶走汀黄。
快似登仙去，轻于傅羽翔。
一程三百里，晚泊未斜阳。
急帆
作者：赵抃
朝代：宋

江阔北风长，高帆尽幅扬。势能分巨浪，力恐拔危樯。鸥鹭频惊迫，鱼龙相助忙。峰峦旋岸碧，木叶走汀黄。快似登仙去，轻于傅羽翔。一程三百里，晚泊未斜阳。
惊涛
作者：赵抃
朝代：宋

路半狂飙起，江心巨浪横。苍茫舟子叫，匍匐稚儿惊。古岸移时入，新醪薄暮倾。此宜无足道，大抵似人生。
惊涛
作者：赵抃
朝代：宋

路半狂飚起，江心巨浪横。
苍茫舟子叫，匍匐稚儿惊。
古岸移时入，新醪薄暮倾。
此宜无足道，大抵似人生。
惠远上人壁
作者：赵抃
朝代：宋

烧香运水及煎茶，谁识庐山惠远家。
社客若来高着眼，不须平地觅莲花。
惠远上人壁
作者：赵抃
朝代：宋

烧香运水及煎茶，谁识庐山惠远家。社客若来高著眼，不须平地觅莲花。
戊午元日偶成
作者：赵抃
朝代：宋

驱驰光景急如轮，复见元丰岁始春。七十一年欣入手，三千奏牍欲归身。江涛有信人随老，烟草无涯色又新。自是乞骸时节好，不应推托为思莼。
戊午元日偶成
作者：赵抃
朝代：宋

驱驰光景急如轮，復见元丰岁始春。
七十一年欣入手，三千奏牍欲归身。
江涛有信人随老，烟草无涯色又新。
自是乞骸时节好，不应推托为思莼。
成大卿宅矮槐
作者：赵抃
朝代：宋
体裁：五言排律

手植踰三纪，年随矮势增。枝盘多蠖屈，根转欲虬腾。密覆周遭地，孤撑最上层。风条低偃蹇，烟叶碎鬅鬙。顾我来虽羡，如公退未能。溪园饶乐事，时此会佳朋。
成都西楼
作者：赵抃
朝代：宋
体裁：七言律诗

多暇朱栏倚望频，远云开即见峨岷。昔贤初尽经营力，今我独为优幸人。胜阁帘高惟掩雨，老台民乐只登春。争如蜀国西楼好，四序风光日日新。
成都转运翠锦亭
作者：赵抃
朝代：宋

羣木依亭翠锦开，主人吟燕日徘徊。
青帏照坐初疑染，绀障铺檐不是裁。
蚁酌对倾金斝满，鸭头前引五溪来。
劝公勿用迟留赏，早暮须贤即召迴。
成都转运翠锦亭
作者：赵抃
朝代：宋

群木依亭翠锦开，主人吟燕日徘徊。青帏照坐初疑染，绀障铺檐不是裁。蚁酌对倾金斝满，鸭头前引五溪来。劝公勿用迟留赏，早暮须贤即召回。
戒珠寺
作者：赵抃
朝代：宋
体裁：七言绝句

乘暇登高百丈巍，羲之遗迹见丰碑。蕺山下视无穷景，况压山巅是佛祠。
折新荷引折新荷
作者：赵抃
朝代：宋
体裁：词

雨过回廊，圆荷嫩绿新抽。越女轻盈，画桡稳泛兰舟。芳容艳粉，红香透、脉脉娇羞。菱歌隐隐渐遥，依约回眸。堤上郎心，波间妆影迟留。不觉归时，淡天碧衬蟾钩。风蝉噪晚，馀霞际、几点沙鸥。渔笛、不道有人，独倚危楼。
抱黄洞
作者：赵抃
朝代：宋
体裁：五言绝句

灵洞古坛基，烟萝接翠微。日西春又晚，不见羽人归。
抵永嘉题谢公岩
作者：赵抃
朝代：宋

岭路与岩坰，池楼古郡城。千年温俗意，四榜谢公名。寄傲留佳句，遗思出至诚。滔滔慎江水，东注等休声。
抵永嘉题谢公岩
作者：赵抃
朝代：宋

岭路与岩垧，池楼古郡城。
千年温俗意，四榜谢公名。
寄傲留佳句，遗思出至诚。
滔滔慎江水，东注等休声。
招刘绛主簿游山
作者：赵抃
朝代：宋

青城峯顶更楼台，世界随高俗意开。
今夜云归有明月，按琴倾酒待公来。
招刘绛主簿游山
作者：赵抃
朝代：宋

青城峰顶更楼台，世界随高俗意开。今夜云归有明月，按琴倾酒待公来。
招运判霍交回辕
作者：赵抃
朝代：宋

自邛之雅渐高丘，所过从容尽胜游。
白鹤山头云裏寺，金鸡关外雨中州。
公今南按蠲民瘼，岁已西成辍上忧。
江渎荷花开似锦，且同归去采莲舟。
招运判霍交回辕
作者：赵抃
朝代：宋

自邛之雅渐高丘，所过从容尽胜游。白鹤山头云里寺，金鸡关外雨中州。公今南按蠲民瘼，岁已西成辍上忧。江渎荷花开似锦，且同归去采莲舟。
拜岳石
作者：赵抃
朝代：宋
体裁：五言绝句

片石倚中天，云深鸟道间。人多祝尧寿，登此拜南山。
括苍照水阁饮散闻角
作者：赵抃
朝代：宋

主礼慇勤醉玉杯，暮云山顶压楼台。浑如元相誇州宅，鼓角声从地底回。
括苍照水阁饮散闻角
作者：赵抃
朝代：宋

主礼慇懃醉玉杯，暮云山顶压楼台。
浑如元相夸州宅，鼓角声从地底回。
按狱眉山舟行
作者：赵抃
朝代：宋
体裁：七言律诗

携琴晓出锦官城，千里秋原一望平。放舸急流身觉快，披云孤屿眼增明。农田雨后畦畦绿，渔笛风前曲曲清。讯狱远邦先涤虑，恤哉休戚在民情。
提刑邢梦臣度支连理荔枝
作者：赵抃
朝代：宋

嘉阳天远被熏风，荔子呈祥郡馆中。
庇本莫将慈竹较，媚时宁与瑞莲同。
并柯昼耸烟光动，异干霄空月影通。
奇木幸逢真赏笔，谁夸丹实一庭红。
提刑邢梦臣度支连理荔枝
作者：赵抃
朝代：宋

嘉阳天远被薰风，荔子呈祥郡馆中。庇本莫将慈竹较，媚时宁与瑞莲同。并柯昼耸烟光动，异干霄空月影通。奇木幸逢真赏笔，谁誇丹实一庭红。
放螺溪
作者：赵抃
朝代：宋
体裁：七言绝句

子舆辍肉为闻声，德洽民心苦好生。智者教行尤可尚，放螺从此得溪名。
故吴丞相充挽诗三首
作者：赵抃
朝代：宋

富贵三朝老，公忠百辟师。跻民复仁寿，与国系安危。圣意加优注，荣途亦屡辞。人嗟五福内，独不享期颐。论道尊三事，登庸历十年。舜尝咨尔岳，说已济斯川。太史书清德，高门继象贤。都人瞻绘像，衮服冠貂蝉。纯诚先德行，馀事著文章。所予维中寿，难谋彼上苍。旌铭笼晓月，挽铎诉秋霜。自愧居田里，无缘奠柩觞。
故吴丞相充挽诗三首·其一
作者：赵抃
朝代：宋

富贵三朝老，公忠百辟师。跻民复仁寿，与国系安危。圣意加优注，荣途亦屡辞。人嗟五福内，独不享期颐。
故吴丞相充挽诗三首·其三
作者：赵抃
朝代：宋

纯诚先德行，馀事著文章。所予维中寿，难谋彼上苍。旌铭笼晓月，挽铎诉秋霜。自愧居田里，无缘奠柩觞。
故吴丞相充輓诗三首·其一
作者：赵抃
朝代：宋

富贵三朝老，公忠百辟师。
跻民復仁寿，与国繫安危。
圣意加优注，荣途亦屡辞。
人嗟五福内，独不享期颐。
故吴丞相充輓诗三首·其三
作者：赵抃
朝代：宋

纯诚先德行，余事着文章。
所予维中寿，难谋彼上苍。
旌铭笼晓月，挽铎诉秋霜。
自愧居田里，无缘奠柩觞。
故吴丞相充輓诗三首·其二
作者：赵抃
朝代：宋
体裁：五言律诗

论道尊三事，登庸历十年。舜尝咨尔岳，说已济斯川。太史书清德，高门继象贤。都人瞻绘像，衮服冠貂蝉。
新到睦州五首·观风阁
作者：赵抃
朝代：宋

一凭栏望意无穷，民屋连云叠嶂中。微术可令民不疚，有惭兹阁号观风。
新到睦州五首·观风阁
作者：赵抃
朝代：宋

一凭栏望意无穷，民屋连云迭嶂中。
微术可令民不疚，有惭兹阁号观风。
新定即事
作者：赵抃
朝代：宋

泉高终日听潺湲，花草才佳烂漫看。言念君恩得私请，敢于身计学偷安。开元刺史名千古，东汉先生钓一竿。贤迹勉寻余自愧，牧民犹带触邪冠。
新定即事
作者：赵抃
朝代：宋

泉高终日听潺湲，花草纔佳烂漫看。
言念君恩得私请，敢于身计学偷安。
开元刺史名千古，东汉先生钓一竿。
贤迹勉寻余自愧，牧民犹带触邪冠。
新定筵上
作者：赵抃
朝代：宋
体裁：七言绝句

衣紫金鱼耀服章，桐庐太守捧壶觞。邦人闻道南来贵，观者浑如入射场。
新定获龟继得梓漕携之赴官
作者：赵抃
朝代：宋

买自桐江数岁前，洁中轻外欲巢莲。同麟荐世宜为瑞，邀鹤寻真定得仙。肯示吉凶贻后悔，祇随呼吸到长年。主人幸不烦供养，俾托轺车看两川。
新定获龟继得梓漕携之赴官
作者：赵抃
朝代：宋

买自桐江数岁前，洁中轻外欲巢莲。
同麟荐世宜为瑞，邀鹤寻真定得仙。
肯示吉凶贻后悔，祇随呼吸到长年。
主人幸不烦供养，俾託轺车看两川。
新定言怀
作者：赵抃
朝代：宋

吾家于衢守于睦，治余何以乐且閒。
仙棊一局钓一壑，烂柯山下严陵滩。
新定言怀
作者：赵抃
朝代：宋

吾家于衢守于睦，治馀何以乐且閒。仙棋一局钓一壑，烂柯山下严陵滩。
早离温江夜泊白沙步
作者：赵抃
朝代：宋
体裁：五言律诗

晓与诸孙别，依然颇动怀。去乘兰棹稳，行得綵衣偕。渔父遥连市，村扉半掩柴。夜来溪上宿，梦已在高斋。
早雾
作者：赵抃
朝代：宋
体裁：七言律诗

山光全暝水光浮，数里霏霏晓未收。露彩乍凝迷汉殿，日华不透掩秦楼。岂饶文豹迟留隐，应有灵蛇取次游。圣世妖氛已销尽，结成佳气满南州。
春日陪宴会春园亭
作者：赵抃
朝代：宋

为怕三春过，因谋数刻狂。醉轻欣射中，欢甚惜歌长。骄马花间系，啼莺柳下藏。前旌归去晚，十里淡风光。
春日陪宴会春园亭
作者：赵抃
朝代：宋

为怕三春过，因谋数刻狂。
醉轻欣射中，欢甚惜歌长。
骄马花间繫，啼莺柳下藏。
前旌归去晚，十里淡风光。
春日雪雷并作
作者：赵抃
朝代：宋

东君新用少阳时，正月羣阴老未归。
千里雪花铺夜景，数声雷鼓作春威。
欲开桃李嗟寒勒，尚蛰龙蛇恨力微。
一挫芳菲一惊物，惘然无处问天机。
春日雪雷并作
作者：赵抃
朝代：宋

东君新用少阳时，正月群阴老未归。千里雪花铺夜景，数声雷鼓作春威。欲开桃李嗟寒勒，尚蛰龙蛇恨力微。一挫芳菲一惊物，惘然无处问天机。
景仁寄超化长老
作者：赵抃
朝代：宋
体裁：七言绝句

千里无书信却通，瀫江南畔石桥东。春来消息谁传去，落尽林花一夜风。
暖风
作者：赵抃
朝代：宋

薄袂攲云散，轻盘舞袖低。帘疏荡楼阁，尘暗逐轮蹄。絮乱垂杨道，香流种药畦。春窗恼春思，一枕杜鹃啼。
暖风
作者：赵抃
朝代：宋

薄袂欹云散，轻盘舞袖低。
帘疎荡楼阁，尘暗逐轮蹄。
絮乱垂杨道，香流种药畦。
春窗恼春思，一枕杜鹃啼。
曲馆
作者：赵抃
朝代：宋
体裁：五言律诗

日华烘玉甃，烟缕亘雕甍。枣熟房栊暝，花妍院落明。醉轻春有味，梦短昼无情。欲识愔愔意，回文织已成。
月夜听僧化宜弹琴
作者：赵抃
朝代：宋

蜀国有良工，孙枝斲古桐。逢师写流水，为我益清风。淡恐时心厌，幽蕲世耳聪。坐来明月满，无语讼庭空。
月夜听僧化宜弹琴
作者：赵抃
朝代：宋

蜀国有良工，孙枝斵古桐。
逢师写流水，为我益清风。
淡恐时心厌，幽蕲世耳聪。
坐来明月满，无语讼庭空。
有怀前人
作者：赵抃
朝代：宋

却忆东舟去若仙，江亭分袂忽经年。春风境上无多地，夜月湖中共一天。海阁坐观涛拥鹭，山堂吟听漏移莲。新诗往复交情见，巨集成来已百篇。
有怀前人
作者：赵抃
朝代：宋

却忆东舟去若仙，江亭分袂忽经年。
春风境上无多地，夜月湖中共一天。
海阁坐观涛拥鹭，山堂吟听漏移莲。
新诗往復交情见，巨集成来已百篇。
有怀前人
作者：赵抃
朝代：宋

湖平去棹复鸣鼙，一别何时手重携。龙榜昔同科甲乙，虎符今得郡东西。寻真曾忆观丹井，乘兴徒思泛剡溪。闻说公堂多暇豫，湖山无处不留题。
有怀前人
作者：赵抃
朝代：宋

湖平去棹復鸣鼙，一别何时手重携。
龙榜昔同科甲乙，虎符今得郡东西。
寻真曾忆观丹井，乘兴徒思泛剡溪。
闻说公堂多暇豫，湖山无处不留题。
有怀前人
作者：赵抃
朝代：宋
体裁：七言律诗

稽岭楼台真旷绝，武林风物竞豪华。两川对望音题数，一水中分会晤差。东海渺茫排岛屿，西陵依约露人家。元和赓唱今犹古，此乐情怀岂有涯。
有虎
作者：赵抃
朝代：宋

有虎竞磨牙，逢人事攫拏。
夜声闻别坞，晓迹印平沙。
迫路奔惊犬，藏林噪乱鸦。
过舟无可奈，极目是蒹葭。
有虎
作者：赵抃
朝代：宋

有虎竞磨牙，逢人事攫拿。夜声闻别坞，晓迹印平沙。迫路奔惊犬，藏林噪乱鸦。过舟无可奈，极目是蒹葭。
村居
作者：赵抃
朝代：宋

午寝忘讥刺，閒居杜送迎。雨泥双燕下，烟垄一犁耕。座入山光迥，门连野色平。吟馀仍兀坐，谁与战楸枰。
村居
作者：赵抃
朝代：宋

午寝忘讥刺，閒居杜送迎。
雨泥双燕下，烟垅一犁耕。
座入山光迥，门连野色平。
吟余仍兀坐，谁与战楸枰。
杜鹃
作者：赵抃
朝代：宋

响乱书窗外，人惊梦枕中。江城啼晓月，泽国愬春风。柳道盘飧绿，桃园躞蹀红。年年来此地，留恨任西东。
杜鹃
作者：赵抃
朝代：宋

响乱书窗外，人惊梦枕中。
江城啼晓月，泽国愬春风。
柳道盘飱绿，桃园躞蹀红。
年年来此地，留恨任西东。
杭州上元观灯
作者：赵抃
朝代：宋

元夕观灯把酒杯，宾朋不倦醉中陪。一轮丹桂当天满，千顷红莲匝地开。烟火楼台高复下，笙歌巷陌去还来。因民共作连宵乐，直待东方明始回。初逢稔岁改初元，元夜从游驾两轓。寺曲水灯多巧怪，河塘歌吹竞喧繁。安排百戏无虚巷，开辟重关不锁门。愿以民心祝尧寿，从星高拱北辰尊。
杭州上元观灯·其一
作者：赵抃
朝代：宋

元夕观灯把酒杯，宾朋不倦醉中陪。一轮丹桂当天满，千顷红莲匝地开。烟火楼台高复下，笙歌巷陌去还来。因民共作连宵乐，直待东方明始回。
杭州上元观灯·其一
作者：赵抃
朝代：宋

元夕观灯把酒杯，宾朋不倦醉中陪。
一轮丹桂当天满，千顷红莲匝地开。
烟火楼台高復下，笙歌巷陌去还来。
因民共作连宵乐，直待东方明始回。
杭州上元观灯·其二
作者：赵抃
朝代：宋

初逢稔岁改初元，元夜从游驾两轓。寺曲水灯多巧怪，河塘歌吹竞喧繁。安排百戏无虚巷，开辟重关不锁门。愿以民心祝尧寿，从星高拱北辰尊。
杭州上元观灯·其二
作者：赵抃
朝代：宋

初逢稔岁改初元，元夜从游驾两轓。
寺曲水灯多巧怪，河塘歌吹竞喧繁。
安排百戏无虚巷，开闢重关不锁门。
愿以民心祝尧寿，从星高拱北辰尊。
杭州八咏 其七 望湖楼
作者：赵抃
朝代：宋

倚棹渔舠恣往还，澄波如鉴照群山。绕湖三百浮图寺，祇是凭楼一瞬间。
杭州八咏 其八 介亭
作者：赵抃
朝代：宋

介亭群石似飞来，深插云林两两排。占得群峰最高地，翠姿何处有尘霾。
杭州八咏 其四 虚白堂
作者：赵抃
朝代：宋

松萝潇洒似居山，宾退公馀半是閒。谁谓乐天虚白意，只传诗句落人间。
杭州八咏·中和堂
作者：赵抃
朝代：宋
体裁：七言绝句

老来重守凤凰城，千里人心岂易平。乐职古贤形颂叹，中和诗不为虚名。
杭州八咏·介亭
作者：赵抃
朝代：宋

介亭羣石似飞来，深插云林两两排。
占得羣峯最高地，翠姿何处有尘霾。
杭州八咏·巽亭
作者：赵抃
朝代：宋
体裁：七言绝句

越山吴水似图屏，妙笔无缘画得成。閒上东南亭上望，直疑身世似蓬瀛。
杭州八咏·有美堂
作者：赵抃
朝代：宋
体裁：七言绝句

城在东南诚第一，江湖只向坐中窥。斯堂占胜名天下，况有仁皇御制诗。
杭州八咏·有美堂
作者：赵抃
朝代：宋

城在东南诚第一，江湖只向坐中窥。斯堂占胜名天下，况有仁皇御制诗。老来重守凤凰城，千里人心岂易平。乐职古贤形颂叹，中和诗不为虚名。江上潮音晓暮闻，天饶风月地无尘。自怜清暑堂中景，容得衰翁未退身。松萝潇洒似居山，宾退公馀半是閒。谁谓乐天虚白意，只传诗句落人间。越山吴水似图屏，妙笔无缘画得成。閒上东南亭上望，直疑身世似蓬瀛。潮神千里若云雷，日月如期早暮来。景觅东楼天下少，帘帷长对海门开。倚棹渔舠恣往还，澄波如鉴照群山。绕湖三百浮图寺，祇是凭楼一瞬间。介亭群石似飞来，深插云林两两排。占得群峰最高地，翠姿何处有尘霾。
杭州八咏·望海楼
作者：赵抃
朝代：宋
体裁：七言绝句

潮神千里若云雷，日月如期早暮来。景觅东楼天下少，帘帷长对海门开。
杭州八咏·望湖楼
作者：赵抃
朝代：宋

倚棹渔舠恣往还，澄波如鑑照羣山。
遶湖三百浮图寺，祇是凭楼一瞬间。
杭州八咏·清暑堂
作者：赵抃
朝代：宋
体裁：七言绝句

江上潮音晓暮闻，天饶风月地无尘。自怜清暑堂中景，容得衰翁未退身。
杭州八咏·虚白堂
作者：赵抃
朝代：宋

松萝潇洒似居山，宾退公余半是閒。
谁谓乐天虚白意，只传诗句落人间。
杭州鹿鸣宴示诸秀才
作者：赵抃
朝代：宋
体裁：七言律诗

秋闱贤诏出严宸，郡国详延在得人。豹变文章重君子，鹿鸣歌咏集佳宾。初闻素履称乡闬，终起英名动缙绅。预想帝庭俱唱第，宠光荣宴杏园春。
桐木为鱼寄名山主
作者：赵抃
朝代：宋

森森乔木得诸邻，雾锁云埋不记春。报得看看鳞角就，为君惊起梦中人。
桐木为鱼寄名山主
作者：赵抃
朝代：宋

森森乔木得诸隣，雾锁云埋不记春。
报得看看鳞角就，为君惊起梦中人。
梁子正哀词二首
作者：赵抃
朝代：宋

一节循循见始终，平常心有古人风。临行却笑庞居士，何用当庭探日中。函中赤轴谁能捲，壁上孤琴已绝弦。付与儿孙有清德，临风何必更潸然。
梁子正哀词二首·其一
作者：赵抃
朝代：宋
体裁：七言绝句

一节循循见始终，平常心有古人风。临行却笑庞居士，何用当庭探日中。
梁子正哀词二首·其二
作者：赵抃
朝代：宋

函中赤轴谁能捲，壁上孤琴已绝弦。付与儿孙有清德，临风何必更潸然。
梁子正哀词二首·其二
作者：赵抃
朝代：宋

函中赤轴谁能捲，壁上孤琴已绝絃。
付与儿孙有清德，临风何必更潸然。
横溪洞飞泉
作者：赵抃
朝代：宋
体裁：五言绝句

寒瀑落春岩，天垂百丈缣。更疑仙客宴，不捲水晶帘。
次何若谷上巳游江
作者：赵抃
朝代：宋
体裁：七言律诗

祓禊追修宴集开，山川聊为霁风雷。衣冠恺乐觞传羽，旗鼓号呶笛弄梅。画鹢稳移随岸曲，珍禽惊避逐波颓。百城锦绣人如织，笑看使君乘兴来。
次前人游梅山寺
作者：赵抃
朝代：宋

上方金碧冠诸峯，知是蓬莱第几宫。
画舫去寻湖面阔，危亭登望海门通。
梅仙旧说为真隐，佛子新传倡祖风。
我忆前春曾遍览，至今来往梦魂中。
次前人游梅山寺
作者：赵抃
朝代：宋

上方金碧冠诸峰，知是蓬莱第几宫。画舫去寻湖面阔，危亭登望海门通。梅仙旧说为真隐，佛子新传倡祖风。我忆前春曾遍览，至今来往梦魂中。
次前人游鉴湖
作者：赵抃
朝代：宋

湖治谁能继后尘，马侯祠阁至今存。穷源上达仙翁井，引派旁通吏部园。红旆遍游偿素志，画桡归去近黄昏。别怀屈指期将半，况属乡州役梦魂。
次前人游鑑湖
作者：赵抃
朝代：宋

湖治谁能继后尘，马侯祠阁至今存。
穷源上达僊翁井，引派旁通吏部园。
红旆遍游偿素志，画桡归去近黄昏。
别怀屈指朞将半，况属乡州役梦魂。
次前人赠奉使高丽安焘密学
作者：赵抃
朝代：宋

为嘉航海北徂南，双节勤劳帝命衔。日下亟驰传诏使，江边遥讶过洋帆。才谋锐若金曾砺，德操刚同玉更镵。机务须贤应并用，诗人莫惜咏岩岩。
次前人赠奉使高丽安焘密学
作者：赵抃
朝代：宋

为嘉航海北徂南，双节勤劳帝命衔。
日下亟驰传诏使，江边遥讶过洋帆。
才谋锐若金曾砺，德操刚同玉更镵。
机务须贤应并用，诗人莫惜咏巗巗。
次前人越州鹿鸣宴
作者：赵抃
朝代：宋

郡国秋闱吁俊辰，行修经治以名闻。芳筵缥缈开三岛，大乐諠哗彻五云。高桂折香期月窟，祥星垂彩应天文。集英唱第麻衣脱，得志无忘贤使君。
次前人越州鹿鸣宴
作者：赵抃
朝代：宋

郡国秋闱吁俊辰，行修经治以名闻。
芳筵缥缈开三岛，大乐諠譁彻五云。
高桂折香期月窟，祥星垂彩应天文。
集英唱第麻衣脱，得志无忘贤使君。
次毛维瞻溪庵
作者：赵抃
朝代：宋

退访云山远世尘，结庵台上古溪滨。
围棊每放争先手，隐几能安自在身。
鸥鹭后前如旧物，龟鱼游泳不疑人。
曲肱饮水真贤乐，何用渊明漉酒巾。
次毛维瞻溪庵
作者：赵抃
朝代：宋

退访云山远世尘，结庵台上古溪滨。围棋每放争先手，隐几能安自在身。鸥鹭后前如旧物，龟鱼游泳不疑人。曲肱饮水真贤乐，何用渊明漉酒巾。
次程师孟正议题神照大师养志堂
作者：赵抃
朝代：宋

报恩堂庑缮完新，养志熙熙镇似春。
佛子事余为孝子，黄金园有白头亲。
次程师孟正议题神照大师养志堂
作者：赵抃
朝代：宋

报恩堂庑缮完新，养志熙熙镇似春。佛子事馀为孝子，黄金园有白头亲。
次程给事题法云寺方丈
作者：赵抃
朝代：宋

府公清眼照孤心，结构仍夸壶奥深。
师悟赵州庭栢境，我知青岭震雷音。
粟粘便是三千界，草用曾为丈六金。
一滴曹源谁可测，海门腾起浪千寻。
次程给事题法云寺方丈
作者：赵抃
朝代：宋

府公清眼照孤心，结构仍誇壶奥深。师悟赵州庭柏境，我知青岭震雷音。粟粘便是三千界，草用曾为丈六金。一滴曹源谁可测，海门腾起浪千寻。
次赵少师叙感叹老
作者：赵抃
朝代：宋
体裁：七言律诗

禀灵南极老人星，贵得三公论道名。被旨入陪郊祀礼，放怀来听海潮声。朋从自古悠长少，势利令人鄙吝生。公独久要中外伏，直将金玉比纯诚。
次韵三司蔡襄芦雁獐猿二首
作者：赵抃
朝代：宋

省宇屏图哲匠成，写传芦雁笔尤精。斜依风苇丛丛袅，远飏烟波渺渺平。弋者定嗟何所慕，鹏抟莫怪不能鸣。公看羽翼飞胜处，有意青云万里程。獐狎猿驯遂性情，恍然疑不是丹青。岂忧夜猎林中去，只欠秋吟月下听。举目便同临涧谷，此身全恐寄郊坰。山容野态穷微妙，造化争功六幅屏。
次韵三司蔡襄芦雁獐猿二首·其一
作者：赵抃
朝代：宋

省宇屏图哲匠成，写传芦雁笔尤精。斜依风苇丛丛袅，远飏烟波渺渺平。弋者定嗟何所慕，鹏抟莫怪不能鸣。公看羽翼飞胜处，有意青云万里程。
次韵三司蔡襄芦雁獐猿二首·其二
作者：赵抃
朝代：宋

獐狎猿驯遂性情，恍然疑不是丹青。岂忧夜猎林中去，只欠秋吟月下听。举目便同临涧谷，此身全恐寄郊坰。山容野态穷微妙，造化争功六幅屏。
次韵三司蔡襄芦鴈獐猿二首·其一
作者：赵抃
朝代：宋

省宇屏图哲匠成，写传芦鴈笔尤精。
斜依风苇丛丛袅，远扬烟波渺渺平。
弋者定嗟何所慕，鹏抟莫怪不能鸣。
公看羽翼飞胜处，有意青云万里程。
次韵三司蔡襄芦鴈獐猿二首·其二
作者：赵抃
朝代：宋

獐狎猿驯遂性情，恍然疑不是丹青。
岂忧夜猎林中去，只欠秋吟月下听。
举目便同临涧谷，此身全恐寄郊垧。
山容野态穷微妙，造化争功六幅屏。
次韵何若谷中隐堂观棊
作者：赵抃
朝代：宋

春昼僧房静，楸枰战气豪。
斜飞沙塞鴈，奔怒海门涛。
决胜周旋久，阴谋计较劳。
岂知中隐士，心不挂纤毫。
次韵何若谷中隐堂观棋
作者：赵抃
朝代：宋

春昼僧房静，楸枰战气豪。斜飞沙塞雁，奔怒海门涛。决胜周旋久，阴谋计较劳。岂知中隐士，心不挂纤毫。
次韵何若谷别后见寄
作者：赵抃
朝代：宋

言念分符日，来逢别乘贤。疮痍求俗去，风教为民宣。吏狱都无扰，农畴属有年。欢尝陪射的，清不废鸣弦。避俗寻萧寺，游春醉画船。文楸坐帷幄，诗敌肆戈鋋。邂逅穷江地，凄凉落叶天。代还公去矣，伫立我依然。久契诚弥固，离忧不暂蠲。高台倚章贡，时一诵佳篇。
次韵何若谷别后见寄
作者：赵抃
朝代：宋

言念分符日，来逢别乘贤。
疮痍求俗去，风教为民宣。
吏狱都无扰，农畴属有年。
欢尝陪射的，清不废鸣絃。
避俗寻萧寺，游春醉画船。
文楸坐帷幄，诗敌肆戈鋋。
邂逅穷江地，凄凉落叶天。
代还公去矣，伫立我依然。
久契诚弥固，离忧不暂蠲。
高台倚章贡，时一诵佳篇。
次韵何若谷寄提刑蔡挺
作者：赵抃
朝代：宋
体裁：七言律诗

远俗斯年荷德丰，一麾乌足滞才雄。朝签寄任非轻外，圣诏丁宁果发中。却念松楸还里闬，再驰牛犊恳天聪。只应未遂归欤兴，江右澄清已望风。
次韵何若谷寒食燕集
作者：赵抃
朝代：宋
体裁：七言律诗

雨过江城绝点尘，清明佳节正千门。舞香扑坐花新戴，歌响盘云曲旋翻。几欲为春留日驭，直须同俗醉衢樽。因思老氏登台乐，若此斯民未足论。
次韵何若谷赏花即席
作者：赵抃
朝代：宋

朋心照旧明，宁比盖初倾。共惜花兼酒，谁论利复名。与君如有约，不醉似无情。更遇诗勍敌，周旋未易轻。
次韵何若谷赏花即席
作者：赵抃
朝代：宋

朋心照旧明，宁比盖初倾。
共惜花兼酒，谁论利復名。
与君如有约，不醉似无情。
更遇诗勍敌，周旋未易轻。
次韵何若谷都官灯夕
作者：赵抃
朝代：宋
体裁：七言律诗

千门灯烛事遨游，车马通宵不暂休。幸免烟氛遮皓月，任随笳鼓杂鸣驺。金壶漏下丁丁永，玉斝霞生滟滟流。帝泽远临人鼓腹，赣川宜有太平讴。
次韵佥判俞尚都官寄兄君然中允致政
作者：赵抃
朝代：宋

勇退如公世少俦，乐天知命富春秋。峨峨去得寒宫桂，泛泛归乘雪水舟。举目烟霞中有趣，无心轩冕外何求。引高应笑朝闺客，白首龙钟未肯休。
次韵佥判俞尚都官寄兄君然中允致政
作者：赵抃
朝代：宋

勇退如公世少俦，乐天知命富春秋。
峩峩去得寒宫桂，泛泛归乘雪水舟。
举目烟霞中有趣，无心轩冕外何求。
引高应笑朝闺客，白首龙钟未肯休。
次韵僧重喜闻琴歌
作者：赵抃
朝代：宋

我昔所宝真雷琴，弦丝轸玉徽黄金。昼横膝上夕抱寝，平生与我为知音。一朝如扇逢秋舍，而今只有无弦者。无情曲调无情闻，浩浩之中都奏雅。我默弹兮师寂听，清风之前明月下。子期有耳何处听，自笑家风太潇洒。
次韵僧重喜闻琴歌
作者：赵抃
朝代：宋

我昔所宝真雷琴，絃丝轸玉徽黄金。
昼横膝上夕抱寝，平生与我为知音。
一朝如扇逢秋舍，而今只有无絃者。
无情曲调无情闻，浩浩之中都奏雅。
我默弹兮师寂听，清风之前明月下。
子期有耳何处听，自笑家风太潇洒。
次韵六弟抗黄花驿楼作
作者：赵抃
朝代：宋

税鞅凭栏眼更醒，须求国手上丹青。楼前云水无穷好，楼下尘喧不复听。
次韵六弟抗黄花驿楼作
作者：赵抃
朝代：宋

税鞅凭栏眼更醒，须求国手上丹青。
楼前云水无穷好，楼下尘喧不復听。
次韵前人和许少卿见怀三首
作者：赵抃
朝代：宋

望秦双耸郡楼前，佳气葱葱杂翠烟。太守风流诗力健，湖山无处不成篇。故交德重镇轻浮，恨不来乘剡水舟。远寄蓬莱主人句，字褒华衮若春秋。我守全吴公越东，宪台千里寄清风。何时共作同年会，烂饮狂歌三醉翁。
次韵前人和许少卿见怀三首·其一
作者：赵抃
朝代：宋
体裁：七言绝句

望秦双耸郡楼前，佳气葱葱杂翠烟。太守风流诗力健，湖山无处不成篇。
次韵前人和许少卿见怀三首·其三
作者：赵抃
朝代：宋
体裁：七言绝句

我守全吴公越东，宪台千里寄清风。何时共作同年会，烂饮狂歌三醉翁。
次韵前人和许少卿见怀三首·其二
作者：赵抃
朝代：宋
体裁：七言绝句

故交德重镇轻浮，恨不来乘剡水舟。远寄蓬莱主人句，字褒华衮若春秋。
次韵前人寓越廨宇有怀
作者：赵抃
朝代：宋

越郡江南尽不如，乐天流语信非疏。人从锁闼中间出，宅在蓬莱向上居。言念玉符分镇日，却思琼苑拜恩初。临风又辱诗筒寄，足见优游刃有馀。
次韵前人寓越廨宇有怀
作者：赵抃
朝代：宋

越郡江南尽不如，乐天流语信非踈。
人从锁闼中间出，宅在蓬莱向上居。
言念玉符分镇日，却思琼苑拜恩初。
临风又辱诗筒寄，足见优游刃有余。
次韵前人怀西湖之游
作者：赵抃
朝代：宋
体裁：七言律诗

昔时唐殿预英雄，今独湖山幸会逢。谪宦青钱曾万选，承恩白首是三公。龙山我念经年别，虎榜君曾昔日同。老守七章还印绶，俞音朝暮出宸衷。
次韵前人怀阙下偶成三首
作者：赵抃
朝代：宋

秘殿称觞上寿时，御香气馥晓风微。天颜密迩孤臣幸，四十年前一布衣。陟降三公捧寿觞，群臣蕃汉下成行。天庭礼乐交修盛，委佩拖绅极巽床。鹓鸾班列内珰催，晓色鸣梢天上来。赐宴群臣醉归去，满身犹带御香回。
次韵前人怀阙下偶成三首·其一
作者：赵抃
朝代：宋
体裁：七言绝句

秘殿称觞上寿时，御香气馥晓风微。天颜密迩孤臣幸，四十年前一布衣。
次韵前人怀阙下偶成三首·其三
作者：赵抃
朝代：宋

鹓鸾班列内珰催，晓色鸣梢天上来。
赐宴羣臣醉归去，满身犹带御香回。
次韵前人怀阙下偶成三首·其三
作者：赵抃
朝代：宋

鹓鸾班列内珰催，晓色鸣梢天上来。赐宴群臣醉归去，满身犹带御香回。
次韵前人怀阙下偶成三首·其二
作者：赵抃
朝代：宋

陟降三公捧寿觞，羣臣蕃汉下成行。
天庭礼乐交修盛，委佩拖绅极巽床。
次韵前人怀阙下偶成三首·其二
作者：赵抃
朝代：宋

陟降三公捧寿觞，群臣蕃汉下成行。天庭礼乐交修盛，委佩拖绅极巽床。
次韵前人治西园池馆因怀昔日太守蒋堂侍郎二首
作者：赵抃
朝代：宋

越有西园作者谁，公今不感咏歌之。千馀骑拥频来赏，四十年间尚去思。稚耋行谣方载路，主宾高会正乘时。也知此乐同民乐，况有前贤台沼诗。去年春色染波澜，画舸朝游暮可还。今岁屡闻临曲水，隔江惟是仰高山。翻思贤守经营处，尽属诗翁笑语间。公勿留连当亟召，德音行被对天颜。
次韵前人治西园池馆因怀昔日太守蒋堂侍郎二首·其一
作者：赵抃
朝代：宋

越有西园作者谁，公今不感咏歌之。
千余骑拥频来赏，四十年间尚去思。
稚耋行谣方载路，主宾高会正乘时。
也知此乐同民乐，况有前贤台沼诗。
次韵前人治西园池馆因怀昔日太守蒋堂侍郎二首·其一
作者：赵抃
朝代：宋

越有西园作者谁，公今不感咏歌之。千馀骑拥频来赏，四十年间尚去思。稚耋行谣方载路，主宾高会正乘时。也知此乐同民乐，况有前贤台沼诗。
次韵前人治西园池馆因怀昔日太守蒋堂侍郎二首·其二
作者：赵抃
朝代：宋
体裁：七言律诗

去年春色染波澜，画舸朝游暮可还。今岁屡闻临曲水，隔江惟是仰高山。翻思贤守经营处，尽属诗翁笑语间。公勿留连当亟召，德音行被对天颜。
次韵前人蓬莱阁即事
作者：赵抃
朝代：宋

蓬莱窗外晓光分，梦觉初惊杜宇魂。但有吏供衙府喏，断无人到讼庭喧。濛濛宿霭开湖面，隐隐更潮过海门。一水两州皆重镇，越清杭剧不同论。
次韵前人蓬莱阁即事
作者：赵抃
朝代：宋

蓬莱窗外晓光分，梦觉初惊杜宇魂。
但有吏供衙府喏，断无人到讼庭喧。
蒙蒙宿霭开湖面，隐隐更潮过海门。
一水两州皆重镇，越清杭剧不同论。
次韵前人见寄
作者：赵抃
朝代：宋
体裁：七言律诗

阻奉交朋宴赏欢，杏林春发圣师坛。诗筒把玩初藏袖，铃阁吟哦为整冠。不啻梦昏惊玉磬，正如沈痼得金丹。夜来月下闻韶濩，并奏清音彻广寒。
次韵前人见寄二首
作者：赵抃
朝代：宋

羡公铃閤绝纤尘，顾我何尝德被人。讼牍自怜无日暇，诗筒翻喜入秋新。白头未许还官政，紫诏频烦慰老臣。一去蓬莱已踰岁，梦魂长到十洲春。立贤中外圣情均，青锁闱中辍迩臣。越水澄清无俗虑，秋风萧瑟助吟神。分符共治俄经岁，屈指同年尚几人。退鼓近来衰气觉，敢将诗酒敌东邻。
次韵前人见寄二首·其一
作者：赵抃
朝代：宋
体裁：七言律诗

羡公铃閤绝纤尘，顾我何尝德被人。讼牍自怜无日暇，诗筒翻喜入秋新。白头未许还官政，紫诏频烦慰老臣。一去蓬莱已踰岁，梦魂长到十洲春。
次韵前人见寄二首·其二
作者：赵抃
朝代：宋

立贤中外圣情均，青锁闱中辍迩臣。越水澄清无俗虑，秋风萧瑟助吟神。分符共治俄经岁，屈指同年尚几人。退鼓近来衰气觉，敢将诗酒敌东邻。
次韵前人见寄二首·其二
作者：赵抃
朝代：宋

立贤中外圣情均，青锁闱中辍迩臣。
越水澄清无俗虑，秋风萧瑟助吟神。
分符共治俄经岁，屈指同年尚几人。
退鼓近来衰气觉，敢将诗酒敌东隣。
次韵前人见赠
作者：赵抃
朝代：宋

惟公治迹峤之南，增秩颁金出帝佥。蛮獠望风安畛域，城闉兴筑赖韬钤。恩行稚耋增和乐，令下奸豪尽伏潜。抚俗上宽当宁念，扬风深副远民瞻。潮阳鳄去因诚祷，合浦珠还表性廉。五岭盛传威德著，九天俄下诏书严。紫宸入觐输忠谠，青琐归来发滞淹。謇謇去为中国使，皇皇宁许外夷觇。河冰日度疑铺玉，朔雪时逢类撒盐。持节塞垣先正席，过涂溪馆尽穷阎。光华不辱熙朝命，诽讪因知黠虏憸。去路冬迎风若箭，还朝春早月如镰。论勋已出庭臣右，得礼应须史笔添。赐对预陈官政致，称褒亲被德音恬。天人密语依旒冕，风日微和满扇帘。得请乡州心且适，暂违黼座义无嫌。都门客况千钟饯，禁掖诗仍二府兼。巨舰解维桃浪紧，高楼夹岸柳丝纤。经途驻节频开旆，密宴喷香似展奁。会友樽罍醅泼蚁，渡淮诗什砚磨蟾。居常志气惟中立，虽久淹徊肯附炎。夜泊每窥渔父火，晓行遥认酒家帘。吴江橘柚津偏美，茂苑鲈莼味正甜。上冢朋从空里巷，过家车马拥门檐。邻邦饷劳迎旌棨，乐榭歌欢散綵缣。渡越一潮催叠鼓，去杭千骑拥行襜。抑强抚弱恩先被，宣化承流泽下沾。鉴水渔樵随业乐，秦山草木尽仁渐。想经岁月须膺召，纵有蓍龟不在占。屡寄诗筒追故事，亲挥墨宝见劳谦。冰清气谊同初淡，胶固情怀未比粘。何日西归容迓礼，莫辞吟醉夜厌厌。
次韵前人见赠
作者：赵抃
朝代：宋

惟公治迹峤之南，增秩颁金出帝佥。
蛮獠望风安畛域，城闉兴筑赖韬钤。
恩行稚耋增和乐，令下姦豪尽伏潜。
抚俗上宽当宁念，扬风深副远民瞻。
潮阳鳄去因诚祷，合浦珠还表性廉。
五岭盛传威德着，九天俄下诏书严。
紫宸入觐输忠谠，青琐归来发滞淹。
謇謇去为中国使，皇皇宁许外夷觇。
河冰日度疑铺玉，朔雪时逢类撒盐。
持节塞垣先正席，过涂溪馆尽穷阎。
光华不辱熙朝命，诽讪因知黠虏憸。
去路冬迎风若箭，还朝春早月如镰。
论勋已出庭臣右，得礼应须史笔添。
赐对预陈官政致，称褒亲被德音恬。
天人密语依旒冕，风日微和满扇帘。
得请乡州心且适，暂违黼座义无嫌。
都门客况千钟饯，禁掖诗仍二府兼。
巨舰解维桃浪紧，高楼夹岸柳丝纤。
经途驻节频开旆，密宴喷香似展奁。
会友樽罍醅泼蚁，渡淮诗什砚磨蟾。
居常志气惟中立，虽久淹徊肯附炎。
夜泊每窥渔父火，晓行遥认酒家帘。
吴江橘柚津偏美，茂苑鲈莼味正甜。
上冢朋从空里巷，过家车马拥门檐。
隣邦饷劳迎旌棨，乐榭歌欢散綵缣。
渡越一潮催迭鼓，去杭千骑拥行襜。
抑强抚弱恩先被，宣化承流泽下霑。
鑑水渔樵随业乐，秦山草木尽仁渐。
想经岁月须膺召，纵有蓍龟不在占。
屡寄诗筒追故事，亲挥墨宝见劳谦。
冰清气谊同初淡，胶固情怀未比粘。
何日西归容迓礼，莫辞吟醉夜厌厌。
次韵前人谒禹庙三首
作者：赵抃
朝代：宋

治水开陈遂刻碑，钜贤留意向当时。主翁不作知音贺，妙绝如何见好辞。鉴水为功利一州，至今称颂古诸侯。渔樵早暮馀波及，耋老思贤尚涕流。春色湖光照锦衣，岸花汀草共芬菲。若耶溪上游人乐，举棹狂歌半醉归。
次韵前人谒禹庙三首·其一
作者：赵抃
朝代：宋

治水开陈遂刻碑，鉅贤留意向当时。
主翁不作知音贺，妙绝如何见好辞。
次韵前人谒禹庙三首·其一
作者：赵抃
朝代：宋

治水开陈遂刻碑，钜贤留意向当时。主翁不作知音贺，妙绝如何见好辞。
次韵前人谒禹庙三首·其三
作者：赵抃
朝代：宋
体裁：七言绝句

春色湖光照锦衣，岸花汀草共芬菲。若耶溪上游人乐，举棹狂歌半醉归。
次韵前人谒禹庙三首·其二
作者：赵抃
朝代：宋

鉴水为功利一州，至今称颂古诸侯。渔樵早暮馀波及，耋老思贤尚涕流。
次韵前人谒禹庙三首·其二
作者：赵抃
朝代：宋

鑑水为功利一州，至今称颂古诸侯。
渔樵早暮余波及，耋老思贤尚涕流。
次韵前人郡斋秋暑
作者：赵抃
朝代：宋

老为乡郡止偷安，自愧仙踪未易攀。
八面松阴笼古寺，三秋桂子下灵山。
良朋寄意诗篇裏，高会追陪梦寐间。
却忆会稽清旷处，樵风朝暮若邪弯。
次韵前人郡斋秋暑
作者：赵抃
朝代：宋

老为乡郡止偷安，自愧仙踪未易攀。八面松阴笼古寺，三秋桂子下灵山。良朋寄意诗篇里，高会追陪梦寐间。却忆会稽清旷处，樵风朝暮若邪弯。
次韵前人长至有怀二首
作者：赵抃
朝代：宋

诗美皇皇使者风，礼修戎馆致雍容。去年佳节辽东会，此日新阳湖上逢。我昔间关出使胡，新春沙漠未昭苏。海东青击天鹅落，鸭绿江边曾见无。
次韵前人长至有怀二首·其一
作者：赵抃
朝代：宋
体裁：七言绝句

诗美皇皇使者风，礼修戎馆致雍容。去年佳节辽东会，此日新阳湖上逢。
次韵前人长至有怀二首·其二
作者：赵抃
朝代：宋
体裁：七言绝句

我昔间关出使胡，新春沙漠未昭苏。海东青击天鹅落，鸭绿江边曾见无。
次韵前人题六和寺壁
作者：赵抃
朝代：宋

上方楼殿已幽深，更向诸峯胜处寻。
金摆池鱼惊俗眼，琴调山溜写清音。
红芝九本初无种，翠栢千株自有心。
众羡宫师康且寿，始知功德积来阴。
次韵前人题六和寺壁
作者：赵抃
朝代：宋

上方楼殿已幽深，更向诸峰胜处寻。金摆池鱼惊俗眼，琴调山溜写清音。红芝九本初无种，翠柏千株自有心。众羡宫师康且寿，始知功德积来阴。
次韵前人题曹娥庙二首
作者：赵抃
朝代：宋

天资孝友本生知，不愧周人七子诗。绝妙好辞旌至性，丰碑千古奉坟祠。哀哀江上救沈尸，墓木留形世所悲。得旨春秋参祀典，孝诚今日再逢时。
次韵前人题曹娥庙二首·其一
作者：赵抃
朝代：宋
体裁：七言绝句

天资孝友本生知，不愧周人七子诗。绝妙好辞旌至性，丰碑千古奉坟祠。
次韵前人题曹娥庙二首·其二
作者：赵抃
朝代：宋
体裁：七言绝句

哀哀江上救沈尸，墓木留形世所悲。得旨春秋参祀典，孝诚今日再逢时。
次韵即事见怀
作者：赵抃
朝代：宋

鉴水宽閒称越国，河塘繁剧是杭州。蓬山君继元丞相，竹马予惭郭细侯。郡邑丰穰真可喜，人家饱煖更何忧。西陵隔岸无多远，数上临江百尺楼。
次韵即事见怀
作者：赵抃
朝代：宋

鑑水宽閒称越国，河塘繁剧是杭州。
蓬山君继元丞相，竹马予惭郭细侯。
郡邑丰穰真可喜，人家饱暖更何忧。
西陵隔岸无多远，数上临江百尺楼。
次韵台州姚舜谐见赠二首
作者：赵抃
朝代：宋

解印全吴二载馀，近来人楷事何如。寻真遍赏台山后，假道行观雁岭初。把酒幸陪登帢帻，泛舟忻得缓徒车。别来早获鱼中素，两首新诗一纸书。过婺游台又倦勤，路旁驰看两州民。也知胜处青山旧，自恨来迟白发新。暂憩瀛宫求道侣，载瞻方广想仁邻。贰车章句犹怜我，为是云泉无事人。
次韵台州姚舜谐见赠二首·其一
作者：赵抃
朝代：宋

解印全吴二载余，近来人楷事何如。
寻真徧赏台山后，假道行观鴈岭初。
把酒幸陪登帢帻，泛舟忻得缓徒车。
别来早获鱼中素，两首新诗一纸书。
次韵台州姚舜谐见赠二首·其一
作者：赵抃
朝代：宋

解印全吴二载馀，近来人楷事何如。寻真遍赏台山后，假道行观雁岭初。把酒幸陪登帢帻，泛舟忻得缓徒车。别来早获鱼中素，两首新诗一纸书。
次韵台州姚舜谐见赠二首·其二
作者：赵抃
朝代：宋

过婺游台又倦勤，路旁驰看两州民。也知胜处青山旧，自恨来迟白发新。暂憩瀛宫求道侣，载瞻方广想仁邻。贰车章句犹怜我，为是云泉无事人。
次韵台州姚舜谐见赠二首·其二
作者：赵抃
朝代：宋

过婺游台又倦勤，路旁驰看两州民。
也知胜处青山旧，自恨来迟白髮新。
暂憩瀛宫求道侣，载瞻方广想仁邻。
贰车章句犹怜我，为是云泉无事人。
次韵叶纾太博惠砚二首
作者：赵抃
朝代：宋

遗我佳篇字字珍，更兼山骨琢磨新。古贤最重琼瑶意，持报曾同砚席人。多谢君诗重见珍，砚从黟水濯来新。持当夏昼南窗看，玉发光辉冷照人。
次韵叶纾太博惠砚二首·其一
作者：赵抃
朝代：宋
体裁：七言绝句

遗我佳篇字字珍，更兼山骨琢磨新。古贤最重琼瑶意，持报曾同砚席人。
次韵叶纾太博惠砚二首·其二
作者：赵抃
朝代：宋
体裁：七言绝句

多谢君诗重见珍，砚从黟水濯来新。持当夏昼南窗看，玉发光辉冷照人。
次韵吴中復龙图题长桥铺
作者：赵抃
朝代：宋
体裁：五言律诗

山东去蜀右，不惮客程遥。酒酌杯中醁，琴携爨下焦。故人题大笔，佳句刻长桥。快读离怀解，如冰暖日消。
次韵吴充学士斋居冬夜书事
作者：赵抃
朝代：宋
体裁：五言律诗

轮奂相辉映，严扉耸画楹。霜空夜月午，斋冷湛冰清。缛礼行神庙，星华下禁城。瀛洲有才士，佳句见交情。
次韵吴天常
作者：赵抃
朝代：宋

尘事不留毫，谁云梦寐劳。因思四老会，今复数年高。
次韵吴天常
作者：赵抃
朝代：宋

尘事不留毫，谁云梦寐劳。
因思四老会，今復数年高。
次韵吴天常中散
作者：赵抃
朝代：宋
体裁：七言绝句

教言今觉昔诸尘，不了心源未是真。却念樵夫无所得，当年虚作烂柯人。
次韵吴龙图别后言怀
作者：赵抃
朝代：宋
体裁：七言律诗

言念朋游二纪间，离樽前对鬓丝斑。告新剑外皆遗爱，道旧台中共解颜。我固无辞来蜀国，公闻有命镇秦关。西东接畛三千里，莫厌诗筒数往还。
次韵周国博不赴重九饮会见寄二首
作者：赵抃
朝代：宋

嫩菊浮香酒泼醅，命俦欢饮郁孤台。如何兴会翻为恨，为欠车公一到来。九日年丰狱讼稀，望君同醉乐无涯。樽前慰我区区意，只得登高一首诗。
次韵周国博不赴重九饮会见寄二首·其一
作者：赵抃
朝代：宋

嫩菊浮香酒泼醅，命俦欢饮郁孤台。如何兴会翻为恨，为欠车公一到来。
次韵周国博不赴重九饮会见寄二首·其一
作者：赵抃
朝代：宋

嫩菊浮香酒泼醅，命俦欢饮鬰孤台。
如何兴会翻为恨，为欠车公一到来。
次韵周国博不赴重九饮会见寄二首·其二
作者：赵抃
朝代：宋
体裁：七言绝句

九日年丰狱讼稀，望君同醉乐无涯。樽前慰我区区意，只得登高一首诗。
次韵周敦颐国博见赠
作者：赵抃
朝代：宋

蜀川一见无多日，潮水重来复后时。古柏根深容不变，老桐音淡世难知。观游邂逅须同乐，离合参差益再思。篱有黄花樽有酒，大家寻赏莫迟疑。
次韵周敦颐国博见赠
作者：赵抃
朝代：宋

蜀川一见无多日，潮水重来復后时。
古栢根深容不变，老桐音淡世难知。
观游邂逅须同乐，离合参差益再思。
篱有黄花樽有酒，大家寻赏莫迟疑。
次韵周敦颐国博重阳节近见菊
作者：赵抃
朝代：宋
体裁：五言律诗

为僚初自喜，邀客亦逢嘉。把酒须同乐，分襟莫预嗟。未成登画舸，好共赏黄花。试向东篱看，秋丛映晚霞。
次韵周源屯田祷雨二首
作者：赵抃
朝代：宋

城东野老告予知，四载凶荒语益悲。远水又成千里涸，阔天无复寸云垂。仓箱势绝丰登望，道路人为殍死期。刺史至诚天若应，愿留遗爱入生祠。炎曦禾稼猛于烧，试问灵龟兆已焦。雨意几时随气协，雷威何日胜氛妖。汉朝八使烦敦遣，周室三公重燮调。有祷愿将明德荐，芳馨何必在兰椒。
次韵周源屯田祷雨二首·其一
作者：赵抃
朝代：宋

城东野老告予知，四载凶荒语益悲。远水又成千里涸，阔天无复寸云垂。仓箱势绝丰登望，道路人为殍死期。刺史至诚天若应，愿留遗爱入生祠。
次韵周源屯田祷雨二首·其一
作者：赵抃
朝代：宋

城东野老告予知，四载凶荒语益悲。
远水又成千里涸，阔天无復寸云垂。
仓箱势绝丰登望，道路人为殍死期。
刺史至诚天若应，愿留遗爱入生祠。
次韵周源屯田祷雨二首·其二
作者：赵抃
朝代：宋
体裁：七言律诗

炎曦禾稼猛于烧，试问灵龟兆已焦。雨意几时随气协，雷威何日胜氛妖。汉朝八使烦敦遣，周室三公重燮调。有祷愿将明德荐，芳馨何必在兰椒。
次韵孔宗翰提刑范公泉
作者：赵抃
朝代：宋
体裁：七言绝句

陆羽因循不此寻，从知泉品未为深。甘清汲取无穷已，好似希文昔日心。
次韵孔宗翰水磨园亭
作者：赵抃
朝代：宋

南洋一派通机磨，更引余波遶曲池。
高柳碧阴无酷暑，小莲红老惜芳时。
临流共赏休辞醉，按辔重来未可期。
从此邦人为胜事，范公亭榭孔君诗。
次韵孔宗翰水磨园亭
作者：赵抃
朝代：宋

南洋一派通机磨，更引馀波绕曲池。高柳碧阴无酷暑，小莲红老惜芳时。临流共赏休辞醉，按辔重来未可期。从此邦人为胜事，范公亭榭孔君诗。
次韵孔宪山斋
作者：赵抃
朝代：宋

讼简岁丰盈，铃斋竟日清。
窗排羣石怪，檐拥远山明。
古木风千叶，新髭雪数茎。
开樽向幽处，余论见高情。
次韵孔宪山斋
作者：赵抃
朝代：宋

讼简岁丰盈，铃斋竟日清。窗排群石怪，檐拥远山明。古木风千叶，新髭雪数茎。开樽向幽处，馀论见高情。
次韵孔宪蓬莱阁
作者：赵抃
朝代：宋
体裁：七言律诗

山巅危构傍蓬莱，水阁风长此快哉。天地涵容百川入，晨昏浮动两潮来。遥思坐上游观远，愈觉胸中度量开。忆我去年曾望海，杭州东向亦楼台。
次韵孔宪蓬莱阁
作者：赵抃
朝代：宋

山巅危构傍蓬莱，水阁风长此快哉！天地涵容百川入，晨昏浮动两潮来。遥思坐上游观远，愈觉胸中度量开。忆我去年曾望海，杭州东向亦楼台。
次韵孔宪重九出巡未回
作者：赵抃
朝代：宋
体裁：七言律诗

东望迢迢百尺台，清风徒念故人来。幸空讼缿澄心坐，喜得诗筒盥手开。不觉登高佳节到，未期行旆几时回。尧山虽与民同乐，阻共车公把酒杯。